
Pengantar Penulis 


Dengan Nama Allah Yang Maha Pemurah Lagi Maha Mengasihani. 


Segala puji-pujian bagi Rabb Semesta Alam. Selawat dan salam ke atas 
Junjungan Besar Nabi Muhammad s.a.w., seluruh ahli keluarga dan para 
sahabat serta para duat yang menyeru kepada kebenaran juga pemimpin- 
pemimpin kebaikan yang mengikuti jalan kebaikan hingga ke hari kemudian. 


Buku ini adalah merupakan fasal keenam dari siri "Madrasah Para 
Duat dengan membawa tajuk 'Rohaniyyah Pendakwah. Buku ini saya 
tujukan kepada para duat sekalian supaya dapat dijadikan satu manhaj untuk 
pembinaan dan pentarbiyyahan mereka. Dengan ini juga, saya 
mengharapkan akan lahirnya generasi duat yang mampu meningkatkan lagi 
keberkesanan dakwah dan kepercayaan manusia umum terhadap mereka. 


Semoga Allah tidak mensia-siakan amalan-amalan kamu. 
Penulis 
Abdullah Nasih Ulwan 

Menuju Ketakwaan 


Setelah engkau maklumi — saudaraku pendakwah — bahawa 
keimanan, keikhlasan, keberanian, kesabaran dan bersikap optimis adalah 
merupakan perkara yang asasi dalam pembentukan psikologi pendakwah 
dan dalam persediaannya berdakwah. Begitu juga setelah engkau ketahui 
bahawa kesemua sifat ini tidak mungkin terkumpul melainkan di dalam jiwa 
mukmin yang merasai kemanisan iman dan menyerahkan dirinya untuk 
Islam. Ia tetap dan terus bergerak ke arah matlamatnya sehingga Allah 
mengizinkan baginya kemenangan, atau ia kembali menemui Allah dan ia 
tetap berada di jalan perjuangan yang dipenuhi dengan rintangan, ujian, 
pertarungan dan penderitaan. 


Setelah engkau maklumi bahawa sekiranya keseluruhan sifat-sifat ini 
sentiasa menyusuli dan mendampingi liku- liku perjalananmu, nescaya ianya 
akan memindahkan engkau ke suatu titik mula perjalanan yang mana apabila 
engkau melangkahi jalan tersebut, engkau akan merasai tiupan sepoi-sepoi 
bayu keimanan, membekali engkau dengan bekalan ketakwaan, menyinari 
jiwamu dengan sinaran kerohanian dan jadilah engkau insan yang salih, 
mukmin yang bertakwa, muslim yang warak dan lelaki yang ikhlas. Bahkan 
apabila engkau berjalan maka dalam perjalanan itu engkau akan mendapati 
kemudahan, apabila engkau bercakap, maka kata-katamu itu mempengaruhi, 
apabila engkau beramal maka amalan engkau menjadi contoh teladan 
(gudwah) apabila engkau muncul di khalayak ramai, maka di dalam 
pandangan air mukamu ada suatu tarikan dan apabila engkau memberikan 
pandangan maka di dalamnya terdapat suatu yang terang bersinar. 


Sekiranya tahap yang disebutkan tadi ditentukan pengambilannya 
(bentuk), daripada tarbiyyah kepada mujahadah maka ianya akan menjadi 
sumber kekuatan yang utama untuk para dai. 


Seterusnya ianya akan menjadi perangsang kepada ketinggian 
kerohanian serta sebagai pusat arah tujuan matlamat pentarbiyyahannya. 
Bahkan ia merupakan penggerak yang pertama bagi kesedarannya dalam 
memikul tanggungjawab. Ia juga merupakan matlamat yang paling utama 
dalam perjalanannya di jalan (istigamah) dan juga pemberi ingatan yang 
paling besar kepada segala kesalahan dan penyimpangannya daripada 
kebenaran. 


Lantaran itu apabila jiwa para pendakwah kekosongan daripada 
petunjuk-petunjuk kerohanian yang sempurna ini maka sesungguhnya 
kehidupan mereka adalah merupakan kehidupan yang kosong. Ia tidak 
menghasilkan sebarang keberkesanan dan sumbangan kepada dakwah. 
Lantaran membawanya kepada kebinasaan dan kesesiaan di dalam 
kegelapan sifat-sifat ujub, munafik serta riak lalu tersungkur ia ke dalam 
kemelut yang dipenuhi lumpur-lumpur (perkara) yang melalaikan. Lantas 

terjerumus ke dalam sifat-sifat mementingkan diri sendiri (keakuan), 
keangkuhan serta ketakburan. Ia hanya berusaha dengan segala 
kemampuannya untuk menarik manusia kepada peribadinya bukan kepada 
Allah s.w.t., membina seluruh kemuliaan hanya untuk dirinya bukan untuk 
Islam, dan hanya bekerja untuk (kepentingan) dunianya bukan untuk akhirat. 


Natijah dari semuanya ini berlakulah kegelinciran dan kejatuhan serta 
berlakulah kebinasaan. Apabila sejauh ini kepentingan kerohanian: 


Apakah jalan ke arahnya? 
Apakah sokongan yang mengukuhkannya? 


Apakah kesannya dalam pembinaan, pengislahan (pemulihan) dan 
perubahan? 


Setiap persoalan di atas akan engkau dapati — saudaraku pendakwah 
— penyelesaiannya. Bahkan engkau akan dapati InsyaAllah suatu yang akan 
menyinari dan menyuluhi jalan yang akan menyampaikan engkau kepada- 
Nya. Allah jualah menerangkan jalan (yang lurus) dan kepada-Nya 
pergantungan pertolongan. 

Apakah Jalan Yang Menyampaikan Kepada Kerohanian 
Ini? 


Al-Ouranul-Karim dalam pandangannya yang menyeluruh kepada 
nirwana semesta ini, manusia dan kehidupan ini, telah menerangkan kepada 
kita satu manhaj yang amali dalam mempersiapkan manusia di segi roh, 
pembentukan keimanannya dan pentarbiyyahan kejiwaannya. 


Firman Allah dalam Surah Al-Anfal: 


“Wahai orang-orang yang beriman! Jika kamu bertakwa kepada Allah, 
nescaya Ia mengadakan bagi kamu (petunjuk) yang membezakan antara yang benar 
dan yang salah, dan menghapuskan kesalahan-kesalahan kamu serta mengampunkan 
(dosa-dosa) kamu. Dan Allah sememangnya mempunyai limpah kurnia yang besar.” 
(Al-Anfal:29) 


Firman Allah dalam Surah Al-Hadid: 


“Wahai orang-orang yang beriman! Bertakwalah kamu kepada Allah dan 
tetaplah beriman kepada Rasul-Nya (Muhammad) supaya Allah memberikan kepada 
kamu dua bahagian dan rahmat-Nya dan menjadikan bagi kamu cahaya untuk kamu 
berjalan dengannya serta diampunkan dosa kamu dan ingatlah Allah amat 
Pengampun lagi amat Pengasihani.” (Al-Hadid: 28) 


Dan firman Allah dalam surah At-Talag: 


“Dan sesiapa yang bertakwa kepada Allah (dengan mengerjakan suruhan dan 
meninggalkan segala larangan) nescaya Allah mengadakan baginya jalan keluar (dari 
perkara yang menyusahkan) serta memberikannya rezeki dari jalan yang tidak 
disangkakannya.” (At-Talag :2-3) 


Renungi dan perhatikanlah dalam keseluruhan rangkaian ayat-ayat 
tadi, apakah yang kita dapati? 


Kita mendapati bahawa ketakwaan kepada Allah Azzawajala adalah 
merupakan asas gelombang kekuatan, serta asas bagi nur (cahaya) yang 
menyuluh dan asas bagi pemberian serta sumbangan (pengorbanan). 


Dalam pada itu juga dengan ketakwaan kepada Allah Azzawajala 
sahajalah yang membolehkan seseorang mukmin membezakan antara yang 
“kurus” dengan yang “gemuk”, iaitu membezakan antara yang hak dengan 
yang batil. 


Begitulah dengan ketakwaan kepada-Nya, Allah menjadikan bagi 
mereka yang bertakwa satu nur (cahaya). Lantaran dengan cahaya tersebut 
mereka berjalan di kalangan manusia lalu manusia seluruhnya berpandukan 
dengan nur hidayah (yang mereka bawa) dan bersinarkan dengan nur 
tersebut. 

Dengan ketakwaan kepada-Nya, mereka (yang bertakwa) mendapat 
jalan keluar (daripada kesusahan) kepada jalan yang penuh dengan 
keamanan. Sekalipun mereka di ketika itu berhadapan dengan maut serta 
berhadapan dengan seksaan-seksaan. 


Sayyid Outb dalam mentafsirkan firman Allah 
(Surah Al-Anfal:29) 


menyatakan: “Inilah dia bekalan iaitu bekalan persediaan dan 
kelengkapan di perjalanan. Bekalan ketakwaan yang menghidup, 
membangkit dan menyedarkan hati, membuahkan di dalamnya setinggi- 
tinggi kesedaran, kewaspadaan dan berhati-hati. Menyediakan baginya sinar 
cahaya petunjuk yang menyingkap segala rintangan ujian di liku-liku 
perjalanan yang sejauh mata memandang. Cahaya petunjuk ini merupakan 
cahaya yang tidak dikelami dengan sebarang syubhat (kesamaran) serta 
mendindingi pemikiran yang sempurna dan benar. Kemudiannya, ia adalah 
merupakan bekalan mengampun dan memaafkan sebarang kesalahan, 
bekalan kedamaian yang mencurahkan ketenangan dan kegembiraan, 
bekalan cita-cita serta impian untuk memenuhi dan mencapai kurniaan Allah 
yang maha besar di ketika hari yang tiada di sana sebarang bekalan di ketika 
hari yang mana keseluruhan amalan adalah sia-sia, tidak mempunyai 
sebarang nilaian. Kesemuanya ini adalah merupakan kenyataan: Bahawa 
hanya ketakwaan kepada Allah sahajalah yang benar wujud dan menjelma di 
hati, satu petunjuk yang membezakan antara yang benar dan yang batil yang 
seterusnya menyingkapkan rintangan dan halangan di perjalanan. Begitu 
juga dengan hakikat-hakikat kepercayaan (akidah) ini tidak akan dirasai, 
difahami dan diketahui melainkan kepada mereka yang melaksanakan secara 
amali.” 


Dengan hanya menggambarkan sifat-sifat di atas, seseorang yang 
menikmati kelazatan hakikat ini tidak dapat memindahkannya kepada orang 
yang tidak menikmatinya. 


Sesungguhnya urusan-urusan kehidupan sentiasa membayangi dan 
mengelirukan perasaan dan kewarasan. Begitu juga dengan jalan-jalan yang 
berbagai haluan telah membayangi dan mengelirukan pandangan dan 
pemikiran. Manakala kebatilan senantiasa mengaburi (membayangi) 
kebenaran ketika mana pemutusan (penentuan jalan) dan hujah keterangan 
dikelami oleh kehitaman, tetapi tidaklah ia terus terselubung dan dibisukan 
walaupun ianya telah tidak disahuti oleh hati dan akal. Begitu kerap juga 
perdebatan yang sia-sia serta perbincangan yang penuh dengan kesungguhan 
dan kehampaan. Kesemua ini adalah berpunca dan tidak wujudnya di sana 
“ketakwaan”. Apabila ianya wujud, terserlahlah kewarasan, nyatalah 
kebenaran, tersingkaplah jalan, tenteramlah hati, lapanglah segala tindakan, 
tenanglah jiwa dan tetap perasaan, serta teguhlah engkau di dalam 
perjalanan. 


Sesungguhnya kebenaran tidaklah mengasingkan dirinya dari fitrah. 
Tetapi hawa nafsulah yang mendindingi kebenaran dengan fitrah, hawa 

nafsulah yang menyebarkan kelam kegelapan, mendindingi pendapat 
pemikiran menutupi jalan dan menyembunyikannya. Ianya tidak tertewas 
oleh hujah, tetapi ianya tertewas oleh ketakwaan. Tertewas oleh ketakutan 
kepada Allah dan muragabah kepada-Nya ketika tersembunyi dan secara 
berterangan. Daripada ini nyatalah bahawa Al-Furganlah (Al-Ouran) yang 
menyinari pandangan dan menghilangkan segala kesamaran serta membuka 
(menjelaskan) jalan. ! 


Lantaran itu apabila ternyata (kepada kita) betapa pentingnya 
ketakwaan, maka apakah hakikatnya serta bagaimanakah jalan untuk 
menyampaikan kepadanya? 


Ketakwaan sebagaimana takrifan sebahagian para ulamak ialah — 
“Bahawa Allah tidak melihat engkau ketika mana ia menegah engkau dan 
bahawa Allah tidak mengurangi (merugikan) engkau ketika mana ia 
memerintahkan” 


Atau takrifan sebahagian ulamak yang lain — Takwa ialah memelihara 
diri daripada azab Allah dengan mengerjakan amal salih dan takut kepada 
Nya ketika terang dan tersembunyi. 


Ketakwaan adalah merupakan suatu hasil yang jitu, serta buah yang 
semulajadi bagi perasaan yang dilimpahi dengan keimanan yang mendalam, 
yang menghubungi dengan muragabah (mendekatkan) kepada Allah ( Lahir 
satu perasaan ketakutan kepada-Nya, kegerunan dan kemurkaan dan 
seksaan-Nya, keinginan serta kesungguhan (ketamakan) kepada keampunan 
dan kurnia pahala-Nya. 


Al-Ouran begitu mengambil berat tentang fadilat (kelebihan) 
ketakwaan, bahkan dalam pada itu ia menyeru manusia kepada ketakwaan 
dan menempatkan serta memberikan keistimewaan kepadanya. Sebilangan 
besar dari ayat-ayatnya yang jelas sehinggalah para pembacanya, hampir- 
hampir tidak tertinggal satupun muka surat ayat-ayat suci Al -Ouran 
ataupun sebahagiannya melainkan mereka akan mendapati kalimah “at- 
takwa” di sana sini yang dinyatakan oleh yang Maha Pengingat dan Maha 
Bijaksana. 


Para sahabat dan salafus salih begitu mengmbil berat tentang 
ketakwaan di mana mereka memastikan, bermujahadah untuk mencapainya 
dan sering bertanya mengenainya. Baginda Umar bin Al-Khattab pernah 
bertanyakan Ubai bin Kaab tentang takwa. Ubai bertanya: “Pernahkah 
engkau berjalan di jalan yang berduri? Umar menjawab, “Bahkan!” Ubai 
bertanya: “Apa yang engkau lakukan apabila berjalan di jalan tersebut? 
Jawab Umar: “Aku berhati-hati dan berusaha (melepasi nya).” Lalu Ubai 
berkata: “Maka yang demikian itulah ketakwaan” .2 


Berasaskan kepada pengertian ketakwaan seperti yang dinyatakan 
oleh Ubai bin Kaab dalam jawapannya terhadap soalan yang dikemukakan 


. Zilal Al-Guran 3/1499 
£ Zilal 1/40 

oleh baginda Umar, Sayyid Outb Rahimahullah menyatakan di dalam 
tafsirnya, “Fi Zilalil Ouran”: 


Yang demikian itulah ketakwaan, kehalusan rasa dalam tindakan, 
keheningan pada perasaan, ketakutan yang berterusan, kesentiasaan di dalam 
kewaspadaan dan pemeliharaan (diri) dan ranjau-ranjau di jalan. Jalan 
kehidupan. Jalan yang sentiasa dirintangi oleh ranjau-ranjau keinginan hawa 
nafsu, ranjau-ranjau kehalobaan, kebanggaan serta yang menakutkan dan 
menggetarkan hati, ranjau-ranjau tipuan pengharapan bagi mereka yang 
tidak mempunyai pengharapan. Tiupan ketakutan dari mereka yang tidak 
memberikan kemanfaatan serta kemudaratan dan puluhan macam ranjau- 
ranjau yang lain. 8 


Cukuplah “takwa” dengan segala kelebihan dan keberkesanannya. 
Sesungguhnya ia merupakan pemancar kelebihan (fadilah) kepada 
masyarakat seluruhnya. Satu-satunya jalan untuk mengawal kerosakan, 
kejahatan dan dosa. Bahkan ia merupakan rukun yang paling asasi dalam 
pembentukan sesebuah keperibadian di segi kejiwaan dan akhlaknya. 
Membolehkannya untuk menghadapi sebarang kesusahan dan kepayahan 
dalam kehidupan ini, serta membantunya untuk membezakan antara sebuah 
kehidupan yang baik dan yang buruk juga menyabarkannya ketika 
berhadapan dengan mihnah (ujian), tribulasi dan kesusahan kehidupan ini. 


Itulah hakikat ketakwaan yang kesannya begitu terasa dalam 
pentarbiyyahan sesebuah peribadi dan pembentukan sesebuah jamaah. 


£ Rujuk Zilal 1/40 

Apakah Jalan Menuju Ke Arah Ketakwaan? 


Memadailah bagi kami untuk mengungkapkan beberapa jalan yang 
paling penting dalam membersih dan menyuburkan takwa serta 
memperteguhkannya di dalam hati dan jiwa para mukmin. Di samping itu 
mereka dapat menguasainya di dalam perasaan dan kesedaran mereka. 
Semoga para pendakwah akan berjalan di jalan ketakwaan dan menimba 
segala kebaikannya: 


1. Perjanjian (Mu'ahadah) 
Asasnya terkandung dalam firman Allah di dalam Surah an-Nahl: 


“Dan tepatilah perjanjian dengan Allah apabila kamu berjanji dan janganlah 
kamu merombak (mencabuli) sumpah kamu sesudah kamu menguatkannya (dengan 
nama Allah) sedang kamu telah menjadikan Allah sebagai penjamin kebaikan kamu 
sesungguhnya Allah sedia mengetahui akan apa yang kamu lakukan. 


(An-Nahl: 91) 


Kaifiat (cara) perjanjian: Seseorang mukmin itu mengasingkan dirinya 
(berkhalwat) di suatu tempat di mana (wujud di situ) hanya ia dan Rabb 
sahaja lalu ia berkata: “Sesungguhnya engkau wahai diri telah memberikan 
kesetiaan (perjanjian) kepada Allah di beberapa detik perhentian harianmu, 
pada detik tersebut engkau berdiri di hadapan Allah s.w.t., serta 
membisikkan kepada-Nya di dalam bahasa Arab yang nyata. 


“Hanya Engkau yang kami sembah dan hanya Engkau kami mohon 
pertolongan. Tunjukkanlah kami jalan yang lurus. Jalan mereka yang Engkau 
kurniakan nikmat ke atas mereka itu, bukannya (jalan) orang-orang yang Engkau 
telah murkai, dan bukan pula (jalan) orang-orang yang sesat.” 


(Al-Fatihah) 


Tidakkah wahai diri! Di dalam munajat engkau itu terdapat suatu ikrar 
daripada engkau: 


“Bahawasanya engkau tidak mengabdikan diri melainkan kepada 
Allah, tidak engkau memohon pertolongan melainkan dari-Nya, dan 
bahawasanya engkau akan tetap beriltizam di atas jalan-Nya yang lurus dan 
tidak ada padanya sebarang kebengkokan (jalan yang lurus). Itulah jalan 
Islam, seterusnya engkau telah berikrar tidak akan me- lampaui batasan jalan- 
jalan mereka yang sesat dan dimurkai Allah yang mana mereka ini 
merupakan penganut agama serta ideologi yang lain (daripada Islam).” 


Apabila sebegini keadaannya, beringatlah wahai diri! Engkau tidak 
akan mencabuli perjanjian setelah engkau menjadikan Allah sebagai saksi 
atas ikrar engkau. Awaslah engkau daripada melencong dari jalan yang telah 

digariskan oleh Islam serta mengikuti jalan golongan-golongan yang sesat 
dan menyesatkan setelah engkau menjadikan Allah sebagai saksi. 


Seterusnya awaslah wahai diri dari kekufuran setelah keimanan, 
daripada kesesatan setelah (mendapat) petunjuk dan awaslah daripada 
kefasikan setelah beriltizam. Barangsiapa yang membatalkan (mencabuli) 
perjanjiannya, maka sesungguhnya akibat pembatalan itu hanyalah 
tertanggung ke atas dirinya, juga barangsiapa yang sesat, maka 
sesungguhnya akibat kesesatan itu hanya akan ditanggung oleh dirinya 
sahaja. Bahkan seseorang yang melakukan dosa hanya memikul dosanya 
sahaja dan tidaklah Kami (Allah) mengazab sesiapapun sebelum Kami 
mengutus kepada mereka seorang Rasul untuk menerangi yang benar dan 
yang batil.4 


Pada penilaianku, saudaraku pendakwah! Sesungguhnya apabila 
engkau mensyaratkan (menetapkan) dirimu untuk terus tetap beriltizam di 
atas janji yang telah engkau meterai sehari semalam lebih dari tujuh belas 
kali, kemudiannya engkau memikulnya dengan penuh persetiaan dan 
pelaksanaan, maka sesungguhnya engkau tidak syak lagi sedikit demi sedikit 
maju ke arah ketakwaan, berjalan engkau di jalan kerohanian dan sampai 
engkau ke suatu lingkungan perhentian di tingkatan para muttagin yang 
dilimpahi dengan kebajikan. 


2. Muragabah 
Asasnya terkandung dalam firman Allah di dalam surah As-Syu' ara: 


“(Allah) Yang melihatmu semasa engkau berdiri (mengerjakan) sembahyang 
dan (melihat) gerak gerimu di antara orang-orang yang sujud.” (as-Syu'ara: 218 - 
219) 


Nabi ketika ditanya mengenai “Ihsan”: 


“Bahawasanya engkau menyembah Allah seakan-akan engkau 
melihat-Nya, maka jika engkau tidak melihat-Nya maka sesungguhnya Ia 
melihat engkau.” 


(Hadis riwayat Muslim) 


Pengertian muragabah sebagaimana yang dinyatakan oleh Al-Ouran 
dan Al-Hadis ialah menghadirkan (merasakan) kebesaran Allah di setiap 
waktu dan keadaan seterusnya mendampingi kepada-Nya diketika 
tersembunyi ataupun secara terang-terangan. 


Kaifiat (cara) muragabah: laitu seorang mukmin mengamati dirinya 
sebelum beliau memulakan pekerjaan dan di pertengahan amalnya. Apakah 
gerakannya dalam mengerjakan amal ketaatan itu semata-mata untuk 
kepentingan dirinya atau mencari puji-pujian dan kemasyhuran nama, atau 





" Pengertian-pengertian ini dipetik daripada beberapa ayat dalam surah Al-Isra”. 

apakah geraknya untuk beramal itu semata-mata untuk mencari keredaan 
Allah dan kurnia balasan-Nya. 


Sekiranya amalan yang hendak dilakukannya itu adalah semata-mata 
kerana Allah, ia akan terus melakukannya. Tetapi sekiranya amalan tersebut 
adalah semata-mata untuk kepentingan hawa nafsunya, ia tidak akan 
melakukannya. Seterusnya beliau memperteguhkan niat dan keazaman 
bahawa ia hanya melakukan sesuatu ketaatan pada setinggi-tinggi tingkat 
keikhlasan, kesungguhan dan semata-mata untuk mendapat keredaan Allah 
s.w.t. 


Demi kehidupanku, inilah dia keikhlasan yang sebenarnya, 
kesungguhan yang sejati dan pembebasan yang menyeluruh daripada 
kegelinciran ke lembah kemunafikan dan keriakan. Al Imam Hassan Al-Basri 
telah berkata: “Allah merahmati seorang hamba yang melakukan sesuatu 
berdasarkan niatnya, sekiranya (niat tersebut) semata-mata kerana Allah ia 
akan melakukan hal tersebut, akan tetapi sekiranya untuk selain daripada 
Allah ia akan meninggalkannya. 5 


Terdapat beberapa jenis muragabah kepada Allah: “Muragabah 
kepada-Nya ketika melakukan ketaatan ialah dengan melakukan amal 
tersebut, dengan penuh kesungguhan dan keikhlasan, muragabah kepadanya 
dalam meninggalkan perkara maksiat ialah dengan taubat, penyesalan dan 
terus meninggalkannya, muragabah kepada-Nya dalam melakukan perkara 
harus ialah dengan memelihara segala tatasusila dan bersyukur atas segala 
nikmat-Nya. Manakala muragabah kepada-Nya ketika ditimpa musibah ialah 
menerima (musibah tersebut) dengan kerelaan kepada penentuan Allah dan 
dengan penuh kesabaran. 


Dan pada penilaianku, saudaraku pendakwah! Sesungguhnya apabila 
engkau bermuragabah kepada Allah sehingga ke tahap ini dengan penuh 
perhatian dan penumpuan yang penuh kepada-Nya, kemudian engkau 
berazam untuk terus mendampingi-Nya serta engkau memberikan sepenuh 
ketekunan untuk tetap mendekati-Nya. Maka sesungguhnya, engkau tidak 
diragui lagi— sedikit demi sedikit mahu ke arah ketakwaan, berjalan engkau 
di jalan kerohanian dan sampai engkau ke suatu lingkungan perhentian di 
tingkatan para muttagin yang dilimpahi dengan kebajikan. 


3. Muhasabah 
Asasnya terkandung dalam firman Allah s.w.t., dalam surah Al-Hasyr: 


“Wahai orang-orang yang beriman! Bertakwalah kepada Allah (dengan 
mengerjakan suruhan dan meninggalkan larangan-Nya) dan hendaklah tiap-tiap diri 
melihat dan memerhatikan apa yang telah lepas dari amalan-amalannya untuk hari 


: Dipetik daripada buku “Mukhtasar Minhaj al-Gasidin” oleh Ibn Gudamah hal. 

esok (akhirat) dan sekali lagi diingatkan, bertakwalah kepada Allah, sesungguhnya 
Allah amat meliputi pengetahuan akan segala yang kamu kerjakan.” (Al-Hasyr: 18) 


Pengertian muhasabah ialah sebagaimana yang dinyatakan oleh ayat 
di atas, iaitu seseorang mukmin kembali menghisab (menghitung) dirinya 
setelah mengerjakan amal. Apakah tujuan dan matlamatnya dalam ia beramal 
itu. Adakah semata-mata kerana Allah? Ataupun apakah amal tersebut 
diresapi oleh keriakan? Atau apakah ia ada melakukan sebarang perkara 
yang ditegah Allah (dosa) di kelapangan siangnya? Dan apakah ia telah 
menunaikan segala hak-hak Allah ke atas nya juga hak-hak manusia? 


Ketahuilah saudaraku pendakwah! Adalah sepatutnya bagi seorang 
mukmin untuk mengadakan baginya satu waktu yang khusus dipermulaan 
siangnya di mana di waktu tersebut ia berjanji pada dirinya sendiri untuk 
memperbetulkan niatnya, berterusan di setiap waktu dalam ketaatan, 
menunaikan segala kewajipan seterusnya membebaskan diri dari riak. 
Demikian juga adalah patut baginya untuk mengadakan satu waktu di akhir 
harinya di mana di waktu tersebut beliau mengasingkan dirinya. Beliau 
menghisab keseluruhan amalannya. Dalam pada itu sekiranya didapati 
dalam amalannya kebaikan, beliau terus memuji Allah kerana menunjukinya 
jalan yang betul serta mentaufikinya. Beliau di ketika tersebut memohon 
kepada Allah menetapkan hatinya untuk terus melakukan ketaatan dan 
meningkatkan amalannya. Sebaliknya jika beliau mendapati amalannya tidak 
menepati seperti yang di atas, (maka ia bertaubat kepada Allah, menyesali 
serta memohon keampunannya dan berjanji tidak akan mengulanginya. 
Beliau juga bermohon kepada Allah agar memeliharanya daripada 
melakukan dosa serta mengakhiri kehidupannya dengan “husnul khatimah' 
(kesudahan yang baik) 


Semoga Allah meredai baginda Umar Al-Farug ketika baginda 
menyatakan: 


“Hisablah diri kamu sebelum kamu dihisab, timbangilah (amalan 
kamu) sebelum kamu ditimbang dan bersedialah untuk hari pengadilan yang 
Maha Besar.” 


Allah berfirman: 


“Pada hari (amalan) kamu dibentangkan dan tidak disembunyikan dari 
kamu.”8 (Al-Haggah: 18) 


Hakikat muhasabah: Perbandingannya adalah sebagaimana adatnya 
seseorang peniaga yang beriman meneliti modalnya, keuntungannya serta 
kerugiannya untuk ia mengetahui sejauh mana pertambahan 
(keuntungannya) serta kekurangannya (kerugiannya). 





6 Dinukil daripada kitab “Mukhtasar Minhaj al-Oasidin.” 

Maka modalnya ialah: Islam serta apa yang terkandung di dalamnya 
sama ada berupa perintah atau larangan juga segala kewajipan berserta 
hukum-hukum. 


Keuntungan pula ialah: dengan melakukan ketaatan dan 
meninggalkan larangan. 


Manakala kerugian pula ialah dengan melakukan dosa dan maksiat. 


Dalam pada itu ketika mana seorang mukmin mengamati segala 
modalnya, menilai keuntungan dan kerugian, seterusnya bertaubat kepada 
Allah terhadap segala kesilapan yang dilakukannya serta mengusahakan 
segala perbuatan yang dilakukannya adalah berupa kebaikan. Tergolonglah 
beliau ke dalam mereka yang menghisab diri mereka sebelum mereka 
dihisab, menimbangi diri mereka sebelum mereka ditimbang. Seterusnya 
mengamati apa yang disediakan oleh mereka untuk hari esok (akhirat). 


Dan pada penilaianku, saudaraku pendakwah! Apabila engkau 
sentiasa menghisab diri engkau di atas amalan-amalan yang engkau kerjakan 
sama ada kecil atau besar serta mengikat satu keazaman untuk mengadakan 
bagi diri engkau, satu waktu di akhir hari di mana di ketika tersebut engkau 
bersendirian bersama tuhanmu dan merenungi apa yang disediakan untuk 
hari yang akan datang. Maka sesungguhnya engkau tidak diragui lagi — 
sedikit demi sedikit maju ke arah ketakwaan, berjalan engkau di jalan 
kerohanian dan sampai engkau di suatu lingkungan perhentian di tingkatan 
para muttagin yang dilimpahi dengan kebajikan. 


4. Mu'agabah (deraan) 
Asasnya terkandung dalam firman Allah dalam surah A1-Bagarah: 


“Dan dalam hukuman gisas itu ada jaminan hidup bagi kamu, wahai orang- 
orang yang berakal fikiran, supaya kamu bertakwa.” (Al-Bagarah: 179) 


Definisi mu'agabah (deraan) sebagaimana yang dinyatakan oleh ayat 
di atas, seseorang mukmin apabila ia meneliti dan menghisab dirinya, lalu ia 
mendapati kekurangan pada amalannya atau ia telah melakukan dosa adalah 
tidak sepatutnya beliau mengenepikannya begitu sahaja apa yang telah 
dilakukannya. ini kerana dengan sifat menganggap mudah terhadap dosa 
yang dilakukannya akan rnendorongnya untuk kembali melakukan dosa 
serta menyukarkannya untuk meninggalkan kemaksiatan. Bahkan 
sepatutnyalah beliau mengenakan satu hukuman (deraan) ke atas dirinya 
dengan deraan yang diharuskan sebagaimana beliau mendera keluarga dan 
anak-anaknya. Dalam konteks ini, deraan ini bertindak sebagai penghalang 
kepadanya untuk melakukan dosa, seterusnya membawa kepada ketakwaan 
dan ke suatu kehidupan yang penuh dengan kelebihan dan kesejahteraan. 


Ketika mana kita menyatakan: “Sudah sepatutnyalah beliau 
mengenakan satu hukuman ke atas dirinya dengan deraan yang diharuskan”, 
kenyataan ini ialah untuk mengelakkan serta berhati-hati melakukan deraan 

yang diharamkan seperti mendera dirinya dengan mengazabkan satu 
anggota badannya dengan menggunakan api, atau beliau mandi junub di 
satu lapangan yang terbuka di hari yang bersangatan sejuknya, atau beliau 
menghalang dirinya dari makan dan minum dalam bentuk yang boleh 
memberikan kemudaratan kepada dirinya. Deraan seperti yang disebutkan di 
atas atau menyamainya adalah merupakan tegahan syarak yang mana 
terkandung dalam pernyataan firman Allah dalam surah Al-Bagarah: 


“Dan janganlah kamu mencampakkan diri kamu ke lembah kebinasaan.” (Al- 
Bagarah: 195) 


serta apa yang difahami dari firman Allah: 


“Dan janganlah kamu membunuh diri-diri kamu, sesungguhnya Allah adalah 
amat mengasihi kamu.” (An-Nisa': 21) 


Para salafus salih (Allah meredai mereka) telah memberikan contoh 
teladan betapa perilaku mereka dalam ketakwaan dan muhasabah mereka, 
serta kelaziman mereka mengenakan deraan ke atas diri mereka dengan 
deraan-deraan yang tertentu apabila berlaku perlanggaran dan keazaman 
mereka untuk melakukan ketaatan, sekiranya ada berlaku mereka 
mempermudahkan ketaatan tersebut. Kami tidak keberatan untuk 
mengutarakan beberapa contoh teladan.” 


Diriwayatkan dari baginda Umar Al-Farug: 


Pada suatu ketika baginda telah keluar ke kebunnya dan sekembalinya 
(daripada kebunnya) didapati orang ramai telah sembahyang asar lantas 
baginda berkata: “Sesungguhnya aku telah ke kebunku dan sekembalinya 
aku dari sana, aku dapati orang ramai telah sembahyang asar! Kebunku itu 
adalah merupakan sedekah untuk orang-orang miskin.” Berkata Al-Laith: 
“Ini adalah kerana baginda telah luput sembahyang asar berjemaah.” 


Juga diriwayatkan daripada baginda: Bahawa baginda telah 
disibukkan oleh suatu urusan di waktu maghrib sehingga keluar dia biji 
bintang, manakala selesai baginda bersembahyang, baginda memerdekakan 
dua orang hamba. 


Diriwayatkan dari sahabat yang mulia “Abu Talhah”: “Bahawasanya 
sedang ia sembahyang, hinggap berhampirannya seekor burung jambul 
(seperti burung layang-layang) lalu ia lalai dari sembahyangnya kerana asyik 
melihat burung tersebut sehingga beliau lupa bilangan rakaat 
sembahyangnya, lalu beliau menyedekahkan kebunnya sebagai hukuman ke 
atas kealpaannya dan kelalaiannya dari khusyu. 


Dan dari apa yang diriwayatkan oleh para perawi: Bahawa Tamim Ad- 
Dari r.a., telah tidur pada suatu malam dan beliau tidak bertahajjud pada 


? Contoh-contoh ini dinukil daripada kitab “Mukhtasar Minhaj al Oasidin.” 
$ Maksudnya: Umar disibukkan daripada sembahyang maghrib pada awal waktu. 

malam tersebut sehingga masuk waktu subuh dan sebagai hukuman atas 
kealpaannya ini beliau melazimkan (mewajibkan) dirinya untuk tidak tidur 
selama setahun dan beliau beribadat pada malam malam tersebut. 


Suatu hari Hassan bin Sanan berjalan di hadapan sebuah rumah yang 
telah dibina lalu beliau berkata: “Bilakah rumah ini didirikan?” Kemudiannya 
beliau kembali menempelak dirinya dengan berkata: “Engkau telah 
menanyakan sesuatu yang tidak ada sangkutan dengan engkau! Akan aku 
derai engkau dengan berpuasa selama setahun.” Lalu beliau berpuasa sebagai 
balasan ke atas dirinya kerana menanyakan sesuatu yang tidak bersangkutan 
dengannya!” 


Bukanlah merupakan satu bebanan bagi seorang pendakwah untuk 
bergerak  mencontohi jalan para salafus salih dalam mereka 
memuhasabahkan diri mereka serta menderanya apabila didapatinya 
mengabaikan sebarang tanggungjawab serta kewajipan-kewajipannya 
terhadap Allah dan hamba-Nya, seperti mereka menghukum din mereka 
dengan bersedekah mengikut kadar tertentu apabila berlaku kecuaian 
misalnya dalam sembahyang berjamaah, atau menghukum diri mereka 
dengan berpuasa pada hari tertentu apabila malas untuk sembahyang 
tahajjud, atau menghukum diri mereka dengan mengerjakan sebilangan 
rakaat sembahyang sunat apabila berlaku kecuaian dalam menziarahi 
sahabatnya yang ikhlas. 


Pada penilaianku sesungguhnya apabila seseorang pendakwah 
menghukum diri mereka apabila berlaku sebarang kecuaian sepertimana 
deraan-deraan di atas, maka sesungguhnya tidak diragui lagi bahawa beliau 
sedikit demi sedikit dengan pantasnya maju ke arah ketakwaan dan 
mempercepatkan perjalanannya di jalan kerohanian. Tanpa diragui lagi 
untuknya sampai di lingkungan tingkatan para muttagin yang dilimpahi 
dengan kebajikan. 


5. Mujahadah: 
Asasnya terdapat di dalam firman Allah surah Al-Ankabut: 


“Dan orang-orang yang berusaha dengan ber sungguh-sungguh kerana 
memenuhi kehendak agama kami, sesungguhnya kami akan memimpin mereka ke 
jalan-jalan kami (yang menjadikan mereka bergembira dan beroleh keredaan) dan 
sesungguhnya (pertolongan dan bantuan) Allah adalah beserta orang-orang yang 
berusaha memper baiki amalannya.” (Al-Ankabut: 69) 


Pengertian mujahadah sebagaimana pengertian ayat di atas, iaitu 
seseorang mukmin apabila diselubungi oleh perasaan malas dan condong 
kepada keduniaan serta gagal untuk melaksanakan amalan sunat dan 
ketaatan di waktunya maka beliau sepatutnya berusaha agar dapat 
menunaikan perkara-perkara sunat lebih banyak dan yang dibuat 
sebelumnya. Beliau memaksa serta mewajibkan dirinya dengan penuh 
semangat untuk berterusan mengekalkan amalan tersebut. Hinggakan 

kesemua amalan ketaatan yang merupakan paksaan pada awalnya, di suatu 
masa nanti akan menjadi kebiasaan dan sebati dalam dirinya. 


Terdapat di sana contoh bagi para pendakwah untuk kebiasaan 
bermujahadah. Inilah apa yang ditunjukkan oleh junjungan baginda s.a.w., 
sebagaimana yang diriwayatkan daripada “Aisyah bahawa Baginda Ar-Rasul 
berdiri di waktu malam (ber ibadat) sehinggakan bengkak-bengkak kaki 
baginda, lalu “Aisyah bertanya: 


“Untuk apakah ini semua sedangkan engkau sesungguhnya telah di 
ampunkan Allah terhadap apa yang telah dan akan engkau lakukan. 


Lalu baginda menjawab, 
“Bukankah aku merupakan seorang hamba yang bersyukur.”? 
(Riwayat As-Syaikhan) 


Dan berkata “Aisyah sepertimana yang diriwayatkan oleh As- 
Syaikhan: 


“Adalah Rasulullah s.a.w., apabila masuk sepuluh hari (dari bulan 
Ramadhan), maka baginda menghidupkan malam (sembahyang malam) dan 
membangunkan keluarganya serta bersungguh-sungguh beribadat dan tidak 
mencampuri isteri isterinya.” 


Mujahadah dalam mengadap Allah dengan mengerjakan amalan sunat 
dan ketaatan kepada nya adalah merupakan gesaan dan suruhan baginda Ar- 
Rasul dalam kebanyakan hadis-hadis baginda, supaya para pendakwah serta 
para ulamak dan para pewaris nabi, adalah mereka yang mula-mula sekali 
mengamalkan serta sentiasa melakukannya. 


Antara galakan dan gesaan baginda dalam hal ini ialah seperti apa 
yang diriwayatkan oleh Bukhari dan Abu Hurairah r.a.: Sabda Rasulullah 
s.a.w.. 


“Dan tidak ada suatu perbuatan yang lebih menghampirkan diri 
seorang hamba kepada-Ku daripada apa yang aku fardukan ke atasnya dan 
ia akan terus mendekatkan dirinya kepadaku dengan melakukan amalan 
sunat sehingga Aku mencintanya. Maka apabila aku mencintainya, akulah 
pendengarannya yang mana ia mendengar dengannya, penglihatannya yang 
mana ia melihat dengannya, tangannya yang memukul dengannya dan 
kakinya yang ia berjalan dengannya. Sekira ia meminta aku nescaya 
tunaikannya dan sekiranya ia meminta perlindungan maka aku 
lindunginya.” 


Muslim meriwayatkan dari Abu Firas bahawa beliau berkata: 


“Aku telah bermalam bersama Rasulullah s.a.w. Aku bawakan 
untuknya air wuduk dan segala hajatnya. Baginda bersabda, “Mintalah 





1 laitu Bukhari dan Muslim. 

dariku”. Lalu aku berkata, “Aku meminta dari dikau untuk menjadi 
temanmu di dalam syurga. Jawab baginda, “Atau adakah yang lain.” Aku 
berkata, “Itu sahaja.” Lalu baginda bersabda, “Bantulah aku supaya aku 
menolong engkau dengan memperbanyakkan sujud.” 


Juga diriwayatkan oleh Tirmizi dan Abu Sofwah bahawa ia berkata 
Rasulullah (s.a.w.) bersabda: 


“Sebaik-bajk manusia ialah mereka yang panjang umur mereka dan 
baik pula amalan mereka.” 


Berpandukan dari hadis-hadis nabawi ini, bangkitlah ke arah 
bermujahadah dan mengendalikan diri di atas ketaatan dan tagarrub kepada 
Allah. Di mana perkara salafus salih telah berterusan melalui jalan 
mujahadah, melatih diri mereka di atasnya, setiap kali mereka dapati diri 
mereka malas atau gagal dalam menunaikan kewajipan mereka kepada Allah 
walaupun ianya merupakan perkara sunat, mereka bangkit dari tidur mereka 
dengan penuh kesungguhan dan keazaman lalu terus bergerak kepada Allah 
dalam keadaan bertaubat dan penuh khusyu kepada-Nya. Sehinggalah 
mereka sampai ke setinggi martabat keyakinan, tenang hati dengan tiupan 
bayu keimanan, mereka dapati dalam jiwa mereka kemanisan beribadah dan 
kelazatan bermunajat. 


Untukmu saudaraku pendakwah, sebahagian daripada jejak langkah 
dan khabar-khabar mereka:!0 


Disebut daripada Ibn Umar r.a., bahawa beliau telah lalai dari 
sembahyang berjamaah. Oleh itu sebagai deraan ke atas kealpaannya beliau 
sembahyang keseluruhan malam tersebut. 


Berkata kalangan salaf: “Adalah aku apabila aku dapati diriku lembab 
dalam beribadah, aku melihat ke muka “Muhamad bin Wasi” dan kepada 
ijtihadnya lalu aku beramal (dengan ijtihadnya) selama seminggu.” 


Adalah “ Amir bin Abd Oais” sembahyang seribu rakaat setiap hari. 


Begitu juga “Al-Aswad bin Yazid, “berpuasa sehingga pucat mukanya 
keletihan” 


Ketika Haj “Masrug” tidak tidur melainkan bersujud.” 


Adalah “Karazun bin Wabarah,” mengkhatamkan Al-Ouran tiga kali 
sehari. 


“Abu Muhammad Al-Jariri,” tinggal di Makkah selama setahun, beliau 
tidak tidur, tidak bercakap dan tidak meluruskan kakinya. Abu Bakar Al- 
Kitani berkata, “Dengan apakah engkau mampu atas semua ini,” lalu ia 
berkata: “Allah mengetahui kebenaran hatiku, lalu ia membantu 
(memberikan kekuatan) kepada anggota zahirku.” 





19 Dinukil daripada kitab “Mukhtasar Minhaj Al-Gasidin”. 

Seorang perempuan masuk “ke tempat ibadah” lalu ia berkata-kata 
kepada dirinya dengan lemah lembut: “Sesungguhnya ia merupakan hari 
yang cepat (berlalu kehidupan di dunia), barangsiapa yang terluput (dari 
mengerjakan) sesuatu tidak akan menjumpainya esok. Demi Allah wahai 
saudara-saudaraku! Aku akan bersembahyang kerana Allah yang mana ini 
akan menyedikitkan pergerakan anggota badanku. Akan aku berpuasa 
kerana-Nya dalam hari-hari kehidupanku dan akan aku menangis sebanyak 
mana kandungan air mata ku! 


Inilah dia segelintir daripada limpahan galakan yang disebut daripada 
mujahadah mereka yang begitu tinggi serta ibadah dan ketaatan mereka yang 
mulia. 


Sekiranya tidak wujud di kalangan para salafus salih melainkan jejak 
langkah dan kemuliaan-muliaan (mujahadah mereka) ini akan memadailah 
berita-berita ini sebagai kebanggaan, kemuliaan dan kekalnya mereka di 
sepanjang zaman. Kepada mereka yang sentiasa membawa diri mereka di 
atas jalan mujahadah, hendaklah mereka ini meneliti dua perkara penting: 


Pertama — janganlah ibadat sunat dilakukan sambil melalaikan hak- 
hak orang lain. Umpamanya seseorang itu menunaikan kewajipan terhadap 
Allah dalam perkara-perkara sunat tetapi mengabaikan nafkah untuk ahli 
keluarganya, dan hak-hak terhadap dirinya (keperluan fitrah kehidupannya) 
sepertimana yang digariskan oleh Rasulullah s.a.w. 


“Sesungguhnya di atas diri engkau ada kewajipan kepada Allah, 
begitu juga engkau berkewajipan ke atas diri engkau sendiri dan ahli 
keluarga engkau. Oleh itu berikanlah hak-hak kepada mereka yang berhak.” 


(Riwayat Bukhari) 


Kedua — Seseorang itu tidak memberatkan dirinya dalam 
mengerjakan perkara sunat melebihi tahap kemampuannya, sebagaimana 
sabda Rasulullah s.a.w., yang diriwayatkan oleh Syaikhan: 


“Berpegang teguhlah kepada amalan-amalan yang kamu mampu 
melakukannya, kerana demi Allah! Allah tidak akan jemu dalam sesuatu 
sehinggalah kamu jemu.” 


Apabila terdapat di kalangan para salafus salih mereka yang 
mengerjakan amalan-amalan sunat dengan kadar bilangan yang diluar 
batasan akal (manusia berkemampuan melakukannya), ini adalah merupakan 
kemungkinan penanggungan sama ada mereka bertujuan untuk menjauhkan 
diri mereka dari hawa nafsu yang sentiasa mendorong ke arah kemewahan 
dan pelanggaran atau pun untuk mencapaj keredaan Allah dalam waktu 
yang singkat ini (semasa hidup). Kemungkinan juga anugerah Allah kepada 
mereka yang berupa tenaga kekuatan untuk melaksanakan kesemua ini serta 
kesanggupan untuk bermujahadah di samping melaksanakan keseluruhan 
kewajipan-kewajipan yang lain. Mungkin terdapat kemungkinan- 
kemungkinan serta andaian-andaian yang lain yang boleh kita andaikan 
untuk mereka ini. 

Pada penilaianku, saudaraku pendakwah! Bahawa apabila engkau 
mengusahakan diri engkau dengan mujahadah yang sebegini dan melalui 
jalan yang ditunjukkan oleh Baginda s.a.w. serta mengikuti jejak langkah para 
salafus salih, maka sesungguhnya engkau tidak diragui lagi sedikit demi 
sedikit maju ke arah ketakwaan, berjalan engkau di jalan kerohanian dan tiba 
engkau ke suatu sudut perhentian di tingkatan para muttagin yang dilimpahi 
dengan kebajikan. 


Demikianlah saudaraku pendakwah! Sepenting-penting jalan untuk 
menyucikan roh ketakwaan, menyuburkannya di dalam hati dan jiwa para 
mukmin serta dapat disebatikan di dalam perasaan dan kesedaran mereka: 


Melalui perjanjian — kamu beristigamah di atas syariat Allah. 


Dengan muragabah — kamu merasakan keagungan Allah ketika nyata 
dan tersembunyi. 


Dengan muhasabah — kamu membebaskan diri kamu dari kejelekan 
nafsu dan menunaikan segala kewajipan terhadap Allah dan hamba-Nya. 


Dengan mu'agabah — kamu memisahkan diri kamu dari sebarang 
kesilapan dan menggerakkannya di atas sikap muragabah dan muhasabah. 


Dengan mujahadah — kamu membaharukan bagi diri kamu sifat 
kecergasan dan menghapuskan darinya segala keinginan kepada keduniaan. 


Bahkan dengan keseluruhan jalan-jalan ini, ketakwaan adalah 
merupakan satu kebiasaan bagi kamu dan satu tingkah perlakuan yang asal 
dan segala tingkah perlakuan kamu. 


Bahkan dalam pada itu sampailah kamu dengan kehendak Allah juga 
kepada naungan kemuliaan, kemuncak kebaikan dan setinggi-tinggi 
martabat. 


Bahkan juga dalam percakapan kamu terdapat gudwah contoh ikutan, 
dalam tindakan kamu terdapat contoh teladan dan kamu adalah contoh 
terbaik bagi sebuah kerohanian. 


Sokongan-sokongan yang memperteguhkan kerohanjan: 
i. sokongan yang berkisar serta berkaitan dengan perasaan kejiwaan. 


ii. sokongan yang berkaitan serta berhubungan dengan perkara- 
perkara praktikal. 


Sokongan-sokongan yang berkisar serta berkaitan dengan perasaan 
kejiwaan antaranya ialah: 


" sentiasa bermuragabah kepada Allah. 


" sentiasa mengingati kematian serta rentetan peristiwa yang 
akan berlaku selepasnya. 


" meneliti serta merenungi hari akhirat dan keadaan-keadaannya. 


Menuju Ketakwaan - Abdullah Nasih Ulwan 


Sesuatu yang tidak perlu diragui lagi, iaitu dengan wujudnya satu 
kesedaran di dalam jiwa dan pemikiran para pendakwah terhadap perkara- 
perkara yang dinyatakan di atas, yang mana keseluruhan perkara-perkara 
inilah yang akan sentiasa melindungi mereka untuk tetap berada bersama 
manhaj yang rabbani di segi fikrah dan pelaksanaan. Di samping itu 
menjauhkan mereka dari melakukan perkara-perkara maksiat. Seterusnya 
mereka adalah merupakan golongan yang sentiasa memperbaikkan amalan 
mereka dan penuh ketelitian terhadap amalan tersebut, menegakkan 
kebenaran dan mempertahankannya berjuang dengan penuh keazaman dan 
kesungguhan di medan pengislahan dan taghyir (pembaikian dan 
perubahan). 


Perlu bagi kita untuk membentangkan walaupun sedikit setiap 
pengertian perkara-perkara di atas yang merupakan sokongan yang 
menyuburkan kerohanian para pendakwah serta menjadikan mereka (jika 
mereka menghayati dan melaksanakannya) seorang insan yang rabbani, 
lelaki yang dilimpahi dengan kebajikan, seorang hamba Allah yang salih serta 
bersih jiwanya, seorang pendakwah yang hanya menyeru kepada Allah. 
Beliaulah yang meninggalkan kesan dalam ummah, menjadi sebutan di 
dalam sejarah, dan kepada generasi-generasi atau satu contoh teladan. 

Kesentiasaan Bermugarabah Kepada Allah 


Cukuplah bagi seorang pendakwah ketika mana terniat di hatinya 
untuk melakukan sesuatu kerja, mengiktikadkan di dalam lubuk perasaannya 
bahawa Allah adalah bersamanya mendengar dan melihatnya, mengetahui 
rahsia-rahsianya, juga mengetahui kejahatan penglihatan dan apa yang di 
sembunyikan di dalam dada sebagaimana sabda junjungan (selawat dan 
salam ke atasnya) ketika mana ditanya mengenai “ihsan” iaitu: 


“Engkau menyembah Allah seakan-akan engkau melihat-Nya, 
sekiranya engkau tidak melihat Nya maka sesungguhnya Ia melihat engkau.” 


(Riwayat Muslim) 


Dengan inilah sesungguhnya para pendakwah telah menghampiri dan 
bermuragabah kepada Allah setiap masa lalu lantaran itulah juga yang 
mengelokkan akhlaknya, memperbaikkan amalannya, meneguhkan 
rohaninya dan adalah beliau meningkat ke tingkat kesempurnaan. 


Dan kepadamu saudaraku pendakwah beberapa contoh hasil dan 


sentiasa bermuragabah kepada Allah dalam jalan kehidupan, muamalah dan 
akhlak: 


i. Al-Imam Al-Ghazali meriwayatkan di dalam Ihya bahawa Yunus 
bin Ubaid mempunyai beberapa pakaian yang berbeza harganya. 
Antaranya yang bernilai setiap satu 400 dirham dan yang bernilai 200 
dirham. Beliau pergi menunaikan sembahyang dan meninggalkan 
anak saudaranya menjaga kedainya. Lalu datang seorang Badwi dan 
meminta pakaian yang bernilai 400 dirham. Lantas diberikannya 
pakaian yang bernilai 200 dirham. Badwi tersebut mendapatinya elok 
dan ia menyukainya lalu dibelinya dengan harga tersebut (400 
dirham). Badwi tersebut beredar dan membimbit pakaian tersebut di 
tangannya. Kemudian beliau terserempak dengan Yunus dan Yunus 
mengetahui yang pakaian tersebut adalah dari kedainya. Beliau 
bertanyakan Badwi tersebut, “Dengan harga berapakah engkau 
membeli pakaian ini?” Lalu dijawab oleh Badwi tersebut dengan harga 
400 dirham. Yunus berkata: “Harga baju ini tidaklebih dari 200 dirham 
maka pulangkan supaya dikembalikan duitnya. Badwi tersebut 
berkata, “Di negeri kami pakaian ini bernilai 500 dirham dan dalam 
pada itu aku meredai harga ini.” Lantas Yunus berkata kepada Badwi 
tersebut, “Ayuh bersamaku, sesungguhnya nasihat di dalam agama 
lebih baik daripada dunia dan segala isinya.” Kemudian diajaknya 
Badwi tersebut kembali ke kedainya dan dipulangkan kepadanya 200 
dirham. Anak saudaranya membantahinya dan mengutuknya. Yunus 
berkata, “Tidakkah engkau malu? Tidakkah engkau bertakwa kepada 
Allah mengambil untung dengan harga yang sedemikian dan 

meninggal nasihat untuk orang-orang Islam.” Anak saudaranya 
berkata: “Demi Allah aku tidak mengambilnya melainkan ia 
meredainya.” Yunus menempelak anak saudaranya, “Tidakkah 
engkau meredai untuknya dengan apa yang redai untuk dirimu 
sendiri?” 


ii. Kata Abdullah Bin Dinar: Saya berangkat dengan Umar bin al 
Khattab menuju Makkah, lalu kami berhenti di suatu tempat di 
pertengahan jalan dan kami bertemu dengan seorang pengembala 
yang turun dari bukit. Umar berkata kepadanya, “Hai pengembala, 
juallah seekor kambing.” Pengembala itu menjawab, “Saya ini hamba.” 
Umar berkata untuk mengujinya, “Katakanlah kepada tuanmu, 
bahawa kambing itu dimakan serigala.” Pengembala itu menjawab, 
“Tetapi dengan Allah bagai mana?” Umar menangis mendengarkan 
perkataan pengembala tadi. Kemudian Umar pergi bersama 
pengembala itu, lalu hamba itu dibelinya dan tuannya dan 
dimerdekakannya. Umar berkata kepadanya, “Kalimat inilah yang 
telah menyebabkan engkau merdeka di dunia dan aku mengharapkan 
kalimat itu juga yang memerdekakan engkau di hari akhirat kelak.” 


iii. Kebanyakan daripada kita mungkin telah mengetahui kisah 
seorang ibu dengan anaknya: 


Kisah si ibu yang mahu mencampurkan susu dengan air kerana 
mengharapkan keuntungan sedangkan anak perempuannya 
memperingatkan kepadanya larangan Amirul Mukminin. Ibu berkata: 
“Bukankah Amirul Mukminin itu jauh dari kita? Sudah tentu dia tidak 
melihat kita.” Anak perempuannya itu menjawab dengan tegas, 
“Kalau sekiranya Amirul Muk minin tidak melihat kita, maka Tuhan 
Amirul Mukminin tetap melihat kita.” 


iv. Ini pula kisah seorang wanita di zaman Saidina Umar al-Khattab 
r.a, ketika mana ia telah pun ditinggalkan oleh suaminya dalam jangka 
masa yang lama Dia telah diselubungi oleh rasa pilu dan rindu serta 
rasa kesunyian berseorangan. Sementara darah kewanitaannya pula 
telah mengalir ke segenap urat sarafnya dan suara batinnya menjerit 
dengan ungkapan yang penuh kerinduan. Tiada sesuatupun yang 
menghalangnya daripada memenuhi tuntutan nafsunya itu kecuali 
benteng keimanan dan muragabah yang berkekalan ke hadrat Allah 
s.w.t. 


Pada suatu malam yang sunyi sepi Saidina Umar telah 
mendengar ia mengalunkan lagu rindu seperti berikut: 


Malam ini begitu panjang dan tepi langit begitu hitam, Sudah 
lama aku tiada kawan yang dapatku bersenda gurau, Demi Allah! 


Kalau tidak kerana semata-mata takutkan Allah, tentulah kaki-kaki 
katil ini sudah bergoyang-goyang. 

Pada hari yang berikutnya Saidina Umar telah masuk menemui 
anaknya Habshah dan bertanya kepadanya: “Berapa lamakah seorang 
isteri itu boleh bersabar ke atas suaminya?” Habshah berkata: “Empat 
bulan.” 


Maka Saidina Umar telah mengutuskan perutusan kepada para 
panglima tenteranya di barisan pejuang dan pahlawan Islam dengan 
suatu arahan kepada mereka: Janganlah mereka menahan tentera 
Islam itu daripada ahlinya lebih daripada empat bulan! 


Kisah ini menggambarkan pertentangan yang hebat di antara perasaan 
perempuan ini dengan rasa takut terhadap Allah. Di antara dorongan 
dorongan yang kuat kepada dosa dan kejahatan. Walau bagaimanapun 
semua dorongan itu telah berjaya dipadamkan dengan kekuatan iman dan 
men anglah keimanan itu. 


Mengingati kematian dan rentetan peristiwa selepasnya: 


Tidak diragui lagi seorang mukmin itu ketika mana beliau mengingati 
kematian, pasti akan menemuinya, menyedari bahawa beliau akan 
dipersoalkan setiap amalannya sedang beliau keseorangan. Sesungguhnya 
tempat persemadiannya itu sama ada taman dan taman-taman syurga 
ataupun jurang dan jurang-jurang neraka. Seseorang mukmin ketika mana 
menyedari serta mengingati kesemua ini, menginsafi serta menghayati di 
pemikirannya, pastilah hatinya akan merasai ketakutan kepada Allah. Lalu 
sentiasa memuragabahkan dirinya kepada Allah diketika terang dan 
tersembunyi. Bahkan dalam pada itu juga ia akan menjuruskan seluruh 
tindakannya ke arah amal salih sebagai persediaan serta bekalan untuk hari 
yang dijanjikan ini. Semoga ia akan berada di kalangan mereka yang Allah 
limpahkan nikmat ke atas mereka iaitu golongan para-para nabi, siddigin, 
syuhadak dan sebaik mereka yang dibuat teman. 


Tidak ada yang lebih baik dan apa yang di katakan oleh sesetengah 
mereka: 


Berbekallah untuk peristiwa yang pasti berlaku. Maka sesungguhnya 
maut itu ketentuan bagi seorang hamba. Relakah engkau untuk menjadi 
teman pengiring bagi suatu golongan yang bagi mereka penuh bekalan, 
sedangkan engkau tanpa bekalan. 


Ekoran daripada ini Rasulullah s.a.w memerintahkan umat ini untuk 
memperbanyakkan mengingati kematian dan pemutus kelazatan. Di 
riwayatkan oleh Tirmizi dari Abu Hurairah r.a, sabda Nabi s.a.w: 


“Perbanyakanlah mengingati perkara yang menghilangkan kelazatan 
— iaitu mati.” 


Seterusnya Baginda s.a.w. memerintahkan untuk menziarahi kubur 
dan menyatakan faedahnya. 


Muslim meriwayatkan dari Buraidah r.a berkata: Sabda Rasulullah 
s.a.w: 

“Adalah aku (sebelum ini) menegah kamu dan rnenziarahi kubur, 
maka ziarahilah.” 


Dalam suatu riwayat yang lain: 


“Maka barangsiapa yang hendak menziarahi kubur maka ziarahilah! 
Maka sesungguhnya ia mengingatkan kepada akhirat.” 


Lantaran ini jugalah baginda ar-Rasul mendidik para sahabatnya 
untuk bersedia menghadapi maut supaya mereka tidak dilalaikan oleh 
angan-angan. Bukhari meriwayatkan dari Ibn Umar r.a berkata: Rasulullah 
memegang dua bahuku lalu bersabda. 


“Hendaklah engkau berada di dunia seperti mana engkau seorang 
pedagang ataupun perentas jalan (pengembara).” 


Ibn Umar berkata: 


Apabila engkau berada di waktu petang janganlah menunggu 
sehingga waktu subuh, dan apabila engkau di waktu subuh janganlah 
menanti hingga waktu petang, gunakanlah masa sihatmu sebelum engkau 
sakit dan masa hidup engkau sebelum engkau mati. 


Daripada ini jugalah baginda ar-Rasul s.a.w menyuruh seseorang 
muslim bersegera menulis surat wasiat sebagai persediaan untuk “hari 
Perjalanan”. As- Syaikahan meriwayatkan dan Ibn Umar r.a bahawa 
Rasulullah s.a.w bersabda: 


“Tidak ada yang paling penting bagi seseorang muslim baginya 
sesuatu yang diwasiatkan dan ia tidak akan tidur dua malam berturut-turut 
melainkan di sisinya wasiat yang ia tuliskan.” berkata Ibn Umar: “Tidak aku 
lalui suatu malam pun semenjak aku mendengar Rasulullah s.a.w bersabda 
yang demikian melainkan di sisiku wasiatku.” 


Seterusnya baginda mengibaratkan mereka yang sentiasa mengingati 
maut sebagai mereka yang paling berakal di kalangan manusia dan paling 
mulia di kalangan mereka. Diriwayatkan dan Abi Dunya dan At-Tabarani, 
Ibn Majah dan Baihagi dan Ibn Umar bahawa seorang lelaki bertanyakan 
Nabi s.a.w, mukmin yang manakah paling cerdik?” Sabda Nabi: 


“Yang paling banyak mengingati mati dan paling baik persediaan 
mereka selepas mati. Mereka itulah yang paling cerdik.” 


Pada salafus salih adalah merupakan mereka yang paling banyak 
mengingati kematian dan mengambil pengajaran darinya. 


Adalah Ibn Umar r.a apabila mengingati ke matian dan keadaan- 
keadaannya, ia menjadi tidak tenang seperti burung yang sedang berkibas 
dan tiap-tiap malam beliau mengumpulkan fukaha' lalu mereka saling ingat 
kematian dan hari Kiamat. Setelah itu mereka menangis seolah-olah mereka 
menangisi satu kematian. 


Hamid al-Ousairi berkata: “Setiap kita meyakini kematian, tetapi kita 
tidak membuat sebarang persediaan terhadapnya. Setiap kita juga meyakini 

dengan syurga tetapi tidak kelihatan kita melakukan sebarang amalan. Dan 
setiap kita meyakini dengan neraka akan tetapi kita tidak kelihatan takut 
kepadanya. Apakah yang menyebabkan kamu bergembira? Tidakkah ingatan 
dan harapan kamu kepada kematian itu merupakan perkara yang pertama- 
tama sekali mengingatkan kamu kepada suruhan Allah sama ada dengan 
melaksanakan kebaikan atau menghindari kejahatan. Wahai saudaraku, 
berjalanlah kamu kepada tuhanmu dengan jalan yang sebaik-baiknya.” 


Berkata Hassan al-Basri: Maut membongkarkan kecelaan dan keaiban 
dunia. Maka mereka yang berakal tidak akan tinggal di dalamnya dalam 
keadaan penuh kegembiraan. Dan tidaklah bagi seseorang hamba yang 
melazimkan (menetapkan) dirinya untuk mengingati kematian melainkan dia 
akan merasakan dunia ini begitu kecil dan segala yang ada di dalamnya 
adalah hina. 


Diriwayatkan daripada Muzni, ia berkata: 


Aku menemui as-Syafie ketika ia sedang sakit yang membawa 
kematian kepadanya. Aku berkata kepadanya: “Bagaimanakah keadaan 
engkau?” Lalu ia menjawab: “Aku akan menjadi seorang pengembara yang 
akan keluar dari dalam dunia ini. Dan kepada saudaraku, aku akan menjadi 
seorang yang akan dipisahkan dan mereka. Sementara segala amalan 
keburukan aku adalah penanggunganku (akibatnya) dan aku merupakan 
seorang yang amat mengharapkan untuk meminum gelas kerahmatan 
(Allah). Kepada Allahlah aku akan kembali. Tidak aku ketahui apakah rohku 
ini bergerak ke syurga lalu aku akan mengucapkan tahniah kepadanya, atau 
ke neraka yang aku tanggung (seksanya).” Kemudian beliau bernasyid: 


“Bila jiwaku tidak bermaya lagi dan jalan hidupkan sudah menjadi 
buntu. 


Maka aku menjadi harapan terhadap keam punanmi itu sebagai 
tangga. 


Dosa memang telah menguasai diriku tetapi bila aku 
membandingkannya dengan keampunan-Mu, maka tanya (keampunan-Mu) 
itu adalah lebih besar. 


Kamu (ya Allah) akan sentiasa memberi keampunan kepada yang 
berdosa. 


Kamu bersifat pemurah dari segi pemberian, dan pengampun dari segi 
memberikan kemuliaan dan penghormatan.” 


Adalah Abu Darda' r.a. ketika ia sedang duduk di suatu kubur, maka 
ditanyakan kepadanya, apakah yang engkau buat di situ? Jawabnya: 


“Aku sedang duduk di hadapan suatu kaum yang mengingatkan aku 
kepada tempat kembaliku. Bila mana aku menghilangkan diri daripada 
mereka (berpindah dan pergi ke tempat lain) mereka tidak akan mengumpat 
dan mencaci aku.” 

Kata Maimun bin Mahran: Aku keluar her sama-sama dengan 'Umar 
bin Abdul Aziz kepada suatu tanah perkuburan, maka apabila ia melihat 
kepada kubur itu lalu ia menangis. Kemudian ia datang kepadaku dan 
berkata: “Ini adalah kubur datuk nenek Bani Umaiyah, seolah-olah mereka 
itu tidak lagi bersama-sama menikmati kehidupan (kesenangan hidup dunia) 
dengan penduduk dunia. Apakah kamu tidak mendapati mereka yang telah 
mati itu telah ditimpakan kepada mereka azab-azab Allah, bencana-bencana 
serta telah berterusan mengongkongi hidup mereka, dan ditimpa pula 
kepada mereka penyakit-penyakit yang menyerang tubuh badan mereka?” 
Kemudian beliau menangis, seraya berkata: “Demi Allah, tiada yang aku 
ketahui seorang manusiapun yang mendapat kenikmatan yang banyak 
(Jebih), kecuali daripada mereka yang sudah sampai ke kubur ini dan 
sudahpun terselamat daripada azab-azab Allah s.w.t.” 


Lantaran itu, wahai pendakwah kepada Allah ingatlah kamu kepada 
mati dan perkara-perkara yang selepasnya, berbekallah kamu daripada pe 
labuhan dunia ni dengan amalan yang salih, dan sentiasa tingkatkanlah diri 
kamu di dalam tangga kerohanian, dan selamatlah kamu dengan sempurna, 
dan akhirnya kamu akan sampai kepadanya di bawah kelembutan keredaan 
Allah, dan bersedialah untuk hari yang akan kamu temui! 

Pembentangan Hari Akhirat Serta Suasana Dan 
Keadaannya. 


Tidak diragui lagi bagi seorang pendakwah yang beriman ketika mana 
dibentangkan kepadanya kedudukan-kedudukan yang diduduki oleh ahli 
syurga dan juga ahli neraka, ketika mana dijelaskan juga keadaan-keadaan 
mereka di mahsyar: 


Taitu ketika diletakkan timbangan, dibahagikan buku-buku catitan dan 
dibentangkan titian sirat, ketika mana dihadapkan keadaan mereka yang 
dapat memasuki syurga serta menikmati segala kenikmatan yang telah 
disediakan oleh Allah s.a.w. daripada nikmat-nikmat yang berkekalan dan 
juga dihadapkan keadaan mereka yang memasuki neraka dan disediakan 
Allah daripada berbagai seksaan yang pedih. Seorang pendakwah yang 
mukmin itu ketika mana telah dibentangkan segala keadaan ini, maka akan 
bertambahlah ketakutan dan kegerunannya terhadap Allah Penguasa 
Sekelian alam. Bahkan semuanya itu akan mendorongnya untuk beramal 
kepada akhirat, serta menjadikan mereka dalam golongan yang diredai oleh 
Allah s.w.t dan mereka juga reda dengan-Nya. Mereka akan menjaga hari- 
hari yang berlalu dalam kehidupan mereka dengan kedudukan yang 
bertepatan dengan tuntutan Allah s.w.t agar mereka akan tergolong dalam 
kumpulan yang berjaya dan pada nabi-nabi dan siddigin, para syuhada' dan 
salihin. Semoga Allah mengurniakan sebaik-baik balasan kepada mereka. 


KEPADAMU WAHAI SAUDARAKU PARA PENDAKWAH, AKAN 
DIJELASKAN BEBERAPA SUASANA ORANG-ORANG DI AKHIRAT 


Manusia semuanya berkumpul dengan berkaki ayam dan bertelanjang. 
Riwayat Syaikhati daripada “Aisyah r.a berkata: Aku mendengar Rasulullah 
s.a.w bersabda 


Manusia pada hari mahsyar akan dikumpulkan dengan berkaki ayam 
dan bertelanjangan tanpa secebis pakaian (bertelanjang bulat), maka “Aisyah 
berkata: “Aku bertanya, lelaki dan perempuan semuanya dapat melihat 
(kemaluan) setengah mereka kepada setengah yang lain?” Sabda Rasulullah 
s.a.w: “Perkara yang amat dahsyat ketika itu menjadikan mereka tidak 
mementingkan perkara itu.” 


Matahari menghampiri kepala-kepala makhluk. 


Diriwayatkan oleh Muslim daripada al-Mugdam r.a berkata: Aku 
mendengar Rasulullah s.a.w bersabda: 

Matahari akan menghampiri makhluk pada hari kiamat sehingga 
jadilah mereka yang jaraknya (dengan matahari) pada kadar satu batu. Maka 
adalah manusia pada ketika itu di dalam peluh mengikut kadar amalan 
mereka, maka sebahagian daripada mereka sampai kepada buku lali, dan 
daripada mereka ada yang sampai kepada betis, dan ada juga sebahagian 
daripada mereka sampai ke pusat, dan kedapatan juga daripada mereka yang 
ditenggelami oleh peluh keseluruhannya, dan Rasulullah s.a.w telah 
menunjukkan kepada mulutnya. 


Bumi menjadi saksi kepada hamba di atas segala amalan yang telah 
dilakukannya. 


Diriwayatkan daripada Ibnu Hibban di dalam sahihnya daripada Abi 
Hurairah berkata: Rasulul s.a.w telah membaca ayat ini: 


“Pada hari itu bumi menceritakan beritanya.” 
Kemudian baginda bersabda: 


“Apakah kamu mengetahui apakah beritanya?” Para sahabat berkata: 
“Allah dan Rasulnya yang lebih mengetahui.” Maka sabda Rasulullah s.a.w: 
“Maka sesungguhnya beritanya itu ialah penyaksian ke atas setiap hamba 
lelaki dan hamba perempuan dengan apa yang telah dikerjakannya di atas 
muka bumi, (iaitu daripada kebaikan dan kejahatan) ia berkata: Amalan mi 
begini dan begini...” 


TEMPAT, DI MANA SESFORANG ITU TIDAK AKAN MENGINGATI 
LAGI SESEORANG YANG LAIN 


Riwayat Abu Daud dan Hakim daripada “Aisyah r.a berkata: 


“Aku mengingati neraka kemudian aku menangis, maka bertanya 
Rasulullah s.a.w: “Apakah yang menyebabkan engkau menangis?” Aku 
berkata: “Aku mengingati neraka lalu aku menangis, maka adakah kamu 
akan mengingati ahli kamu pada hari kiamat?” Maka sabda Baginda: 
“Adapun pada tiga tempat, maka tiada seseorang pun yang akan mengingati 
seseorang yang lain. 


Pertama: Ketika di sisi timbangan sehinggalah diketahui apakah 
timbangannya itu ringan atau berat? 


Keduanya: Ketika buku catatan (suhuf) itu berterbangan mencari 
tuannya. Sehinggalah diketahui di manakah jatuhnya buku catatan tersebut, 
sama ada di kanan, di kiri atau di belakangnya? 


Ketiga: Di sisi titian sirat. Apabila telah diletakkan di antara dua tebing 
neraka jahanam, sehinggalah ia telah dapat menyeberanginya dengan 
selamat. 


28 


Menuju Ketakwaan - Abdullah Nasih Ulwan 


Penyaksian anggota terhadap apa yang telah di kerjakan oleh setiap 
hamba-Nya 


Muslim meriwayatkan daripada Anas berkata: 


Adalah kami di sisi Rasulullah s.a.w, kemudian baginda ketawa lalu 
bersabda: 


“Adakah kamu mengetahui tentang apakah yang telah berlaku aku 
ketawakan tadi?” Kami berkata: “Allah dan Rasul-Nya lebih mengetahui. 
Baginda bersabda: Tentang perbicaraan hamba dengan Tuhan-Nya. Maka 
kata hamba: “Wahai Tuhan, apakah engkau tidak akan menyelamatkanku 
daripada kezaliman?” Allah berfirman: “Bahkan!” Maka berkata pula hamba: 
“Sesungguhnya aku tidak akan membiarkan pada hari ini seseorang pun 
menjadi saksi ke atas diriku kecuali diriku sendiri.” Maka firman Allah 
kepadanya: “Cukuplah dengan diri engkau pada hari ini sebagai saksi dan 
Kiraman Klatibin akan menyaksikannya.” Kemudian sabda Rasulullah s.a.w. 
“Maka lalu di kuncilah mulutnya (hamba), dan dikatakanlah kepada anggota- 
anggotanya “Bercakaplah,” lalu anggota-anggota itupun menceritakanlah 
segala amalan yang dilakukan oleh tuannya, kemudian di biarkan hamba itu 
pula bercakap, maka katanya: 


“Celakalah kamu semua (anggota), padahal aku telah berjuang untuk 
mempertahankan kamu (semasa hidup di dunia).” 


Ini semua telah dijejaskan dalam surah Yasin:65 


“Pada hari ini Kami tutup mulut mereka dan bercakaplah kepala, tangan 
mereka dengan kami mereka menaik saksi atas apa yang mereka lakukan.” 


Neraka jahanam yang hitam gelap: 


Tarmizi, Ibnu Majah dan Baihagi meriwayat kan daripada Abu 
Hurairah, daripada Nabi s.a.w bersabda: 


“Api neraka telah dinyalakan selama seribu tahun, sehingga merah, 
kemudian dilanjutkan seribu tahun sehingga putih, kemudian dilanjutkan 
seribu tahun lagi sehingga hitam gelap, bagaikan malam yang gelap kelam. 


Apa yang berlaku di lembah jahanam: 


Ibnu Majah, dan Tarmizi dan Tabrani me riwayatkan daripada Ibnu 
“Abbas r.a daripada Nabi s.a.w bahawasanya Baginda bersabda: 


“Sesungguhnya di dalam neraka jahanam itu suatu lembah yang mana 
neraka jahanam meminta perlindungan daripada lembah tersebut sebanyak 
400 kali, yang disediakan untuk mereka yang sentiasa membantah daripada 
umat Nabi Muhammad s.a.w.” 


Bagaimana dalamnya dasar jahanam: 

Muslim meriwayatkan daripada Khalid ibnu Umair berkata: telah 
berkhutbah “Utbah bin Ghazwan r.a, maka ia berkata: 


“Sesungguhnya telah diceritakan kepada kami bahawasanya seketul 
batu telah dicampakkan dan pada tebing neraka jahanam, maka ia telah 
menenggelami ke dalamnya selama 70 tahun baharulah sampai kepada 
dasarnya, demi Allah ia akan dipenuhi Apakah kamu tidak takjub?” 


Barang Yang ditempa oleh ahli neraka: 


Ahmad, Abu Ya'Ja dan Hakim meriwayatkan daripada Nabj s.a.w 
bersabda: 


“Kalaulah sekiranya ditempa daripada sedikit besi neraka jahanam 
lalu diletakkan di atas bumi, maka berkumpullah sekelian manusia dan jin 
untuk memindahkannya akan tetapi ianya tidak akan mampu untuk 
dipindahkan.” 


Buruknya rupa ahli neraka: 


Ibnu Abi Dunya meniwayatkan daripada Abdullah bin 'Amru r.a. 
berkata: 


“Kalaulah sekiranya seseorang lelaki daripada ahli neraka 
dikeluarkan ke dunia maka matilah penduduk dunia lantaran 
pemandangannya yang menggerunkan, dan baunya amat busuk.” 


Kemudian Abdullah menangis dengan tangisan yang kuat sekali. 


Minuman ahli neraka: 


Ahmad, Tarmizi dan al-Hakim meriwayatkan daripada Abi Umamah 
r.a. daripada Nabi s.a.w dalam menjelaskan firman Allah s.w.t yang 
bermaksud: 


“Dia akan diberi minum dengan air nanah, di minumnya air nanah itu.” 
(Ibrahim: 16-17) 


Sabda Baginda: 


“Akan dihampirkan kepada mulutnya, maka apabila sudah dekat 
kepadanya maka hanguslah mukanya, dan apabila diletakkan di hadapannya 
maka tanggalkan kulit kepalanya, maka apabila ia telah meminumnya maka 
putuslah tali perutnya sehinggalah keluar daripada duburnya. 


Firman Allah: 


“Dan diberi air yang mendidih sehingga memotong-motong usus mereka 
(taliperut).” (Muhammad: 15) 


dan firman-Nya 

“Dan jika mereka meminta minum nescaya mereka akan diberi minum dengan 
air seperti besi yang mendidih yang menghanguskan muka. Itulah minuman yang 
paling buruk.” (al-Kahfi 29) 


Makanan ahli neraka: 


Tarmizi, Nasa'i dan Ibnu Majah meriwayatkan daripada Ibnu "Abbas 
r.a bahawasanya Nabi s.a.w telah membaca ayat ini: 


“Hai orang-orang yang beriman, bertakwalah kepada Allah sebenar-benar 
takwa kepadanya: dan janganlah sekali-kali kamu mati melainkan dalam keadaan 
kamu beragama Islam.” (Ali-Imran: 102) 


Maka sabda Rasulullah s.a.w.: 


“Kalaulah sekiranya setitik biji zakum itu menitis ke atas permukaan 
bumi ini nescaya akan binasalah kehidupan penduduk dunia, maka bagai 
manakah pula bagi sesiapa yang menjadikannya sebagai makanan?” 


Besarnya ahli neraka: 
Ibnu Majah meriwayatkan daripada Nabi s.a.w bahawa ia bersabda: 


“Sesungguhnya orang kafir (di neraka itu) begitu besar sekali 
sehinggakan giginya pun sebagai mana besarnya Bukit Uhud dan begitulah 
besarnya badannya pula ke atas giginya sebagaimana besarnya tubuh 
seseorang kamu daripada giginya. 


Tangisan ahli neraka: 


Ibnu Majah dan Abu Ya'la meriwayatkan daripada Anas bin Malik r.a 
berkata: Sabda Rasulullah s.a.w: 


“Akan berterusanlah tangisan ahli neraka itu, maka mereka akan 
menangis sehingga keringlah air mata, kemudian mereka akan menangis 
dengan tangisan darah pula sehingga muka-muka mereka menjadi 
sebagaimana parit-parit, kalaulah sekiranya dilayarkan kepadanya perahu- 
perahu maka akan hanyut. 


KEADAAN-KFADAAN AHLI SYURGA 


Cukuplah mereka dengan penuh kebanggaan dan kemuliaan, di mana 
Allah s.w.t telah menyediakan kepada mereka di dalam syurga daripada 
perkara-perkara yang mata tidak pernah memandangnya, telinga juga tidak 
pernah mendengar bahkan hati manusia tidak pernah terlintas 
(terbayangkannya). 


Syaikhan dan selain keduanya meriwayatkan daripada Abi Hurairah 
r.a berkata: Rasulullah s.a.w. bersabda: 

“Aku (Allah s.w.t) telah menyediakan bagi hamba-hambaku yang 
salih perkara-perkara yang tidak pernah dipandang oleh mata, dan tidak 
pernah telinga mendengarnya dan tidak pernah terlintas oleh hati manusia, 
dan bacalah kalau kamu mahu firman Allah s.w.t”: 


“Sesungguhnya tidak mengetahui apa yang disembunyikan untuk mereka 
(iaitu bermacam macam nikmat) yang menyedapkan pandangan mata sebagai balasan 
terhadap apa yang telah mereka kerjakan.” (Al-Sajdah: 17) 


Cukuplah mereka dengan ketinggian dan kemuliaan yang berkekalan 
di dalamnya selama lamanya, mereka tidak akan terkena penyakit, tidak juga 
menjadi tua dan tiada sebarang tegahan (sekatan). 


Muslim dan Tarmizi meriwayatkan daripada Abi Sa'id al-Khudri r.a 
berkata: Sabda Rasulullah s.a.w 


“Apabila ahli syurga masuk dalam syurga maka kedengaranlah seruan 
daripada penyeru: Sesungguhnya bagi kamu akan sentiasa sihat dan kamu 
tidak akan sakit selama-lamanya, bagi kamu akan sentiasa hidup maka kamu 
tidak akan mati selama-lamanya, bagi kamu akan sentiasa muda maka kamu 
tidak akan tua buat selama-lamanya dan bagi kamu akan sentiasa mendapat 
nikmat kemewahan, maka kamu tidak akan ditimpa kemiskinan (kesusahan) 
selama-lamanya.” 


Begitulah firman Allah azza wajalla: 


“Dan diserukan kepada mereka, “itulah syurga yang diwariskan kepadamu, 
disebabkan apa yang kamu kerjakan dahulu.” (Al-A'raf: 43) 


Cukuplah mereka daripada sebarang keinginan (iri hati) dan 
kenikmatan-kenikmatan bagi mereka, tiada sesuatu yang diberikan amat 
disukai dan dikasihi oleh mereka selain daripada memandang kepada wajah 
Allah yang mulia. 


Muslim, Tarmizi dan Nasa'i meriwayatkan daripada Suhib r.a berkata: 
Sabda Rasulullah s.a.w: 


“Apabila ahli syurga masuk ke dalam syurga maka berfirmanlah 
Allah azza wajalla: Kamu hendak sesuatu maka aku akan tambahkan kepada 
karnu?” Maka mereka berkata: “Apakah tidak putih (bercahaya) muka-muka 
kami? Apakah kami tidak masuk syurga? Apakah kami tidak berjaya (lepas) 
daripada neraka?” Dikatakan: “Maka bukalah (singkaplah) hijab, maka tidak 
suatu perkara yang diberikan paling disukai oleh mereka selain daripada 
memandang kepada Tuhan mereka, kemudian bacalah firman Allah s.w.t ini. 


“Bagi orang-orang yang membuat baik ada pahala yang terbaik dan 
tambahannya.” (Yunus: 26) 


Maka setelah dibentangkan wahai saudaraku pendakwah — keadaan 
ahli kecelekaan di dalam neraka, keadaan ahli kebahagiaan di dalam syurga 
dan setelah engkau merenungi tempat kesudahan mereka di hari 
kegoncangan yang maha hebat, hari pembentangan yang sama sekali tidak 
tersembunyi daripada Allah suatu pun perkara-perkara yang rahsia, maka 

sesungguhnya tidak syak lagi engkau akan menjadi khusyu', tunduk, ikhlas 
dan menyeru nama Allah dengan penuh semangat dan keghairahan, serta 
akan takut kepada Allah ketika sunyi atau berterangan seterusnya engkau 
akan meningkat ke darjat muttagin yang berbakti. 

Amalan-Amalan Dalam Menguat Serta 
Memperteguhkan Rohani. 


Sesungguhnya di sana terdapat begitu banyak perkara-perkara amali 
dalam menguat serta memperteguhkan rohani, malah ianya meliputi segenap 
segi kehidupan manusia dan kami hanya memilih segi-segi yang paling 
penting dan paling utama sahaja dalam ruangan yang sempit ini. 


Pertama - Memperbanyakkan bacaan Al-Ouranul Karim dengan penuh 
tadabbur (perhatian) dan khusyu'. 


Ini adalah kerana pembacaan yang sebegini merupakan suatu 
pembacaan yang menjadi penerang kepada pemikiran yang kusut dan 
penyembuh kepada dada yang kesakitan. Lantaran itu apabila seorang 
mukmin membiasakan dirinya membaca al-Our an dengan pembacaan yang 
perlahan-lahan, penuh dengan tadabbur (memperhatikan) dan khusyu', 
terbukalah kunci-kunci pintu hatinya, bersinar serta terserlahlah cahaya Al- 
Ouranul Karim dan terasalah kemanisannya di seluruh pelusuk dirinya. 
Inilah seruan Allah s.w.t dalam firman-Nya di dalam surah Sad: 


“Al-Ouran sebuah kitab yang kami turunkannya kepadamu (dan umatmu 
Wahai Muhammad) kitab yang banyak faedah dan manfaatnya untuk mereka 
memahami dengan teliti kandungan ayat-ayatnya dan untuk orang yang berakal 
sempurna dan mengambil iktibar.” (Sad: 29) 


Adalah Nabi s.a.w sentiasa berkekalan membaca al-Our'an dan ia 
memohon kehadrat Allah s.w.t supaya menjadikan al-Ouran itu sebagai 
penawar dan pelembut bagi Baginda, menjadi sinaran kepada 
penglihatannya serta penawar segala ke kecewaan dan dukacita Baginda 
s.a.w. 


Nasa'i, Tarmizi dan Hakim meriwayatkan bahawasanya Nabi s.a.w 
berdoa: 


Wahai Tuhanku, sesungguhnya aku adalah hamba-Mu, anak kepada 
hamba lelaki-Mu dan anak kepada hamba perempuan-Mu. Ubun-ubunku di 
tangan-Mu. Telah berjalan ketentuan-Mu di atasku dan Engkau Maha Adil 
dalam keputusan-Mu. Aku bermohon dengan semua nama bagi-Mu yang 
Engkau telah menamakan diri-Mu atau Engkau turunkannya di dalam kitab- 
Mu, ataupun yang Engkau ajarkannya kepada seseorang dari pada hamba- 
Mu, ataupun yang tersimpan dalam ilmu ghaib-Mu. Jadikanlah kepadaku al- 
Ouran itu sebagai pelembut bagi hatiku, cahaya bagi penglihatanku, 
penawar bagi hatiku ketika berdukacita. 


Dan tiada daya upaya melainkan dengan kekuatan Engkau sahaja Ya 
Allah. 

Seterusnya cukuplah bagi kemuliaan al-Ouran dan kebanggaan. 
Sesungguhnya ia memberikan syafaat pada hari kiamat nanti. Muslim 
meriwayatkan dari Abu Umamah r.a daripada Nabi s.a.w: 


“Bacalah al- Our an, sesungguhnya ia datang pada hari kiamat sebagai 
pemberi syafaat kepada pembacaan.” 


Juga cukuplah bagi al-Ouran segala kemuliaan dan kebesaran, 
sesungguhnya ia bersama malaikat kiramin bararah, As-Syaikhan 
meriwayatkan dari “Aisyah r.a berkata: Bersabda Rasulullah s.a.w: 


“Mereka yang membaca al-Our'an dan ia mahir dalam bacaannya 
adalah bersama malaikat kiramin bararah dan mereka yang membaca al 
Our'an dan ia gagap dalam bacaannya dan penuh kesusahan baginya dua 
ganjaran pahala.” 


Memadailah bagi al-Our'an pahala dan ganjaran bagi setiap huruf 
yang dibaca terdapat sepuluh ganjaran kebaikan. Tirmizi meriwayatkan 
bahawa Ibn Masud r.a berkata: Rasulullah bersabda: 


“Sesiapa yang membaca satu huruf dan al-Our'an maka baginya satu 
kebaikan dan kebaikan tersebut adalah bersamaan dengan sepuluh. Aku 
tidak mengatakan yang “Alif, lam, mim' itu satu huruf, tetapi alif satu huruf, 
lam satu huruf dan mim satu huruf.” 


Kadar bacaan harian berbeza menurut keadaan dan batasan 
tanggungan setiap akh pendakwah. Yang penting ialah tidak berlalu satu hari 
bagi seorang al-akh tanpa beliau membaca sedikit pun al-Our'an. 


Di sini dipaparkan kadar bacaan harjan al-Our an yang diamalkan oleh 
salafus salih seperti apa yang dirakamkan di dalam kitab ma'thurat yang 
ditulis oleh Imam Al-Banna. Semoga para pendakwah akan mengama mana- 
mana amalan yang termampu oleh mereka. 


IT: Masa yang paling pendek mengkhatam al Our'an ialah tiga hari. 
Adalah tidak disukai (makruh) seseorang Muslim mengkhatam al- 
Our'an kurang dari tiga hari, juga adalah makruh untuk mengkhatam 
al- Our'an lebih dari sebulan. Mereka menyatakan, sesungguhnya 
mengkhatam al-Our'an dalam masa kurang dari tiga hari dengan 
suatu bacaan yang laju adalah suatu bacaan yang tidak memberikan 
suatu kefahaman dan tadabbur (renungan), manakala mengkhatam al- 
Our'an lebih dari sebulan adalah merupakan perbuatan meninggalkan 
al-Our'an.!! 


Abu Daud, Tarmizi dan Ibn Majah meriwayatkan dari Abdullah bin 
Amru bin Al-As r.a berkata bahawa Rasulullah s.a.w bersabda: 


H Ulama” salaf menentukan batas maksima ini supaya mereka tidak tergolong dalam 
golongan yang berfirman oleh Allah s.w.t. sebagai telah meninggalkan al-Our'an: 


“Dan Rasulullah berkata: Wahai Tuhanku! Sesungguhnya kaumku telah menjauhi al- 
Ouran.” (Al-Furgan: 30) 

“Tidak akan faham seseorang yang membaca al-Vuran dan 
mengkhatamkannya kurang dari pada tiga hari.” 


Kadar pertengahan dalam mengkhatamkan al-Our' an ialah seminggu 
sekali sekiranya mampu. Rasulullah memerintahkan Abdullah bin Amru 
untuk mengkhatamkan al-Ouran sekali seminggu sebagaimana yang 
dinyatakan dalam sahih Bukhari dan Muslim. Demikian juga para sahabat 
r.a. lakukan seperti Osman bin Affan, Zaid bin Sabit, Abdullah bin Mas'ud 
dan Ubai bin Ka'ab. 


Sekiranya seseorang Al-akh tidak mampu mengkhatamkan al-Our an 
setiap minggu kerana kerja yang banyak, hendaklah mengkhatamkan al- 
Our'an mengikut kadar yang termampu olehnya asalkan tidak berlalu satu 
harinya tanya beliau membaca al-Guran. Kepada Allah kita mohon 
pertolongan dan ke pada-Nya kita memohon taufik. 


Kedua — Mengiringi Nabi s.a.w dalam sirah (perjalanannya) yang harum. 


Ini adalah kerana baginda merupakan contoh ikutan yang paling baik, 
pimpinan yang salihah dan contoh teladan yang sempurna bagi semua 
manusia di sepanjang zaman dan tempat. Benarlah firman Allah dalam surah 
surah Al-Ahzab ayat 21. 


“Demi sesungguhnya bagi kamu pada diri Rasulullah itu contoh ikutan yang 
baik iaitu bagi mereka yang sentiasa mengharapkan (keredaan) Allah dan (balasan 
baik) han akhirat serta ia pula banyak menyebut dan mengingati Allah (dalam masa 
susah dan senang).” 


Para pendakwah merupakan manusia yang paling utama untuk 
menjejaki kehidupan Nabi s.a.w di setiap sudut keagungannya, sama ada 
yang berkaitan dengan ibadah dan kezuhudannya atau yang bersangkutan 
dengan sifat tawaduk dan sabarnya atau yang khusus dengan kekuatan dan 
keberaniannya juga yang berhubungan dengan politik dan keteguhan 
baginda di atas prinsip. 


Perkara mencontohi nabi yang paling jelas ialah bagaimana baginda 
menghimpunkan agama dan dunia, ibadah dan kehidupan, pembersihan 
(jiwa) dan jihad. Tegasnya baginda tidak mengabaikan suatu sudut pun dari 
ini. 


Ustaz Abd. Rahman Azam menyatakan dalam kitabnya (Batd lu Ab 
Thal) muka surat 48: “Sesungguhnya perkara yang menjadi tumpuan 
pengamatan kita tentang kehidupan baginda s.a.w ialah himpunan sesuatu 
yang nampaknya asing iaitu himpunan (jalinan) antara ibadahnya yang 
mencapai setinggi martabat dan pelaksanaannya terhadap urusan keduniaan, 
hal ehwal dakwah dan perancangan jihad. Baginda merupakan jurucakap 
umat, mentadbir negara yang masih muda di muka alam, menghubungi dan 
mendakwah negara negara lain, menerima utusan (duta) dan memuliakan 
mereka, melancarkan pasukan tentera dan memimpin mereka, berdebat 
dengan para ahli agama dan pemerintah sekelilingnya, memberikan 

dorongan untuk kemenangan, mengawasi dan kekalahan, mengujudkan 
petugas-petugas, mengumpulkan harta-harta (rampasan perang) dan 
membahagikannya seraya berkata: “Sekiranya aku tidak berlaku adil maka 
siapakah lagi yang akan melakukannya,” bersegera mengajarkan manusia 
dengan agama Allah: iaitu mentafsirkan wahyu yang umum, menerangkan 
(menjelaskan) kesamaran, mencorakkan langkah kehidupan, mengeluarkan 
hukum-hukum yang furuk daripada hukum-hukum yang asal, 
mengembalikan apa yang tidak dikhabarkan Allah kepada apa yang 
dikhabarkan kepadanya. 


Dalam mengerjakan itu semua baginda sebenarnya melaksanakan 
kerja harian yang merupakan tugas pahlawan dunia ini dan dalam kesibukan 
tugas hariannya ternyata bahawa baginda merupakan seorang yang sentiasa 
beribadat kepada Allah di malam dan siang dengan ibadat yang lebih agung 
daripada mereka yang beribadat di biara-biara dan puncak-puncak gunung. 


Keseluruhan ini adalah himpunan antara agama dan dunia, yang 
dilaksanakan oleh pahlawan segala pahiawan yang juga merupakan contoh 
teladan yang menjadi catatan sejarah kepada manusia.” 


Pandangan sepintas lalu terhadap keseluruhan apa yang dilakukan 
oleh Nabi s.a.w dalam menghimpunkan antara agama dan dunia, ibadah dan 
kehidupan, maka sepatutnyalah bagi si pendakwah mencontohi corak ibadat 
baginda serta memerhati kan bahawa baginda merupakan seorang yang 
rnenghidupkan keseluruhan malam kecuali sedikit (untuk tidur) bahkan 
baginda bertahajjud di malam hari sehinggakan bengkak-bengkak kakinya. 


Hendaklah si pendakwah berusaha supaya menyempurnakan amalan- 
amalan sunat sambil bersikap sederhana dan hendaklah ia bersungguh 
sungguh mengerjakan amalan-amalan sunat setakat mana kemampuannya. 


Hendaklah ia mencontohi zuhud baginda dan perhatikan dengan 
sepenuh perhatian bahawa baginda tidak pernah kenyang dengan memakan 
roti gandum tiga hari berturut-turut sejak baginda di Madinah sehingga ia 
wafat. Seandainya baginda inginkan kekenyangan baginda boleh 
mendapatkannya. 


Hendaklah si pendakwah menyempurnakan amalan-amalannya 
sambil bersikap sederhana dan menjauhi kenikmatan dunia sekadar yang ia 
mampu. 


Teladanilah tawaduk rendah hati baginda, renungilah bahawa baginda 
juga duduk di atas tanah, makan bersama khadam, menampung bajunya, 
memakai sejenis kulit yang seumpama kasut, berkhidmat dalam kerja-kerja 
keluarganya, menunaikan jemputan sama ada dari kalangan mereka yang 
merdeka, khadam atau hanya seorang hamba perempuan dan duduk di mana 
sahaja terdapat ruang kosong dalam majlis. Hendaklah si pendakwah 
menyempurnakan amalan amalannya serta bersikap sederhana dan 
merendahkan dirinya kepada orang-orang mukmin sekadar kemampuannya. 

Juga teladanilah sifat tidak pemarahnya, perhatikanlah kata-kata yang 
ditujukannya kepada mereka yang menumpukan segala usaha untuk 
menyakitinya, menghalaunya keluar dan tanah tumpah darahnya serta 
berpakat untuk mem bunuhnya. “Wahai orang-orang Ouraisy! Apakah yang 
kamu sangka akan kulakukan ke atas kamu?” Mereka menjawab: “Engkau 
adalah saudara yang mulia dan anak kepada seorang yang mulia.” Baginda 
menjawab, “Pergilah, sesungguhnya kamu adalah bebas. “Hendaklah si 
pendakwah menyempurnakan amalan-amalannya serta bersikap sederhana 
dan memaafkan setakat kemampuannya. 


Teladanilah juga keteguhannya berpegang kepada prinsip perjuangan, 
renungilah keteguhannya yang begitu jarang dilihat, pada orang lain, 
keberaniannya yang paling tinggi terhadap musyrikin Ouraisy ketika mana 
dikatakannya kepada bapa saudaranya kalimah yang kekal. “Demi Allah 
wahai bapa saudaraku sekiranya mereka meletakkan matahari di tangan 
kananmu dan bulan di tangan kiriku semata-mata untuk kutinggalkan 
urusan ini sekali-kali takkan kutinggalkan sehinggalah Allah memberikan 
kemenangan atau aku binasa kerananya.” Hendaklah si pendakwah 
menyempurnakan amalan-amalan serta bersikap sederhana dan hendaklah ia 
berkata perkara yang benar sekadar kemampuannya. 


Teladanilah kekuatan tubuh badan baginda dan lihatlah bagaimana 
gagahnya baginda bergusti dengan Rukanah sebanyak tiga kali dan 
bagaimana baginda memberikan tamparan kepada puak Ubai bin Khalaf di 
peperangan Uhud dan bagaimana para sahabat meminta bantuannya untuk 
menggali batu-batu yang keras di peperangan Khandak. 


Hendaklah si pendakwah menyempurnakan amalan-amalannya serta 
bersikap sederhana dan carilah setiap sesuatu yang memberikan kekuatan 
kepada badan sekadar yang mampu. 


Juga teladanilah keberaniannya yang tiada tandingannya dan lihatlah 
kedudukannya yang agung di peperangan Hunain ketika mana dunia 
menyaksikan keberaniannya ketika baginda berkata: Aku merupakan Nabi 
yang tidak berdusta. Aku merupakan cucu Abdul Mutalib. 


Hendaklah si pendakwah menyempurnakan amalan-amalannya serta 
bersikap sederhana dan mengharungi segala kesusahan pertempuran yang 
dahsyat dengan penuh keberanian sekadar kemam puannya. 


Demikianlah ketika mana para pendakwah mengiringi Rasulullah 
s.a.w dalam mendampingi sirah Rasulullah s.a.w, sirahnya yang suci dan sifat 
sifatnya yang mulia. Berjalan bersamanya ketika mana baginda berjalan, 
duduk bersamanya ketika mana baginda duduk, mendengar kelunakan 
nasihatnya ketika baginda berkhutbah dan bercakap. Contohilah ketinggian 
munajat baginda kepada tuhannya di kesunyian malam dan siangnya, juga 
contohilah kepahlawanannya yang tiada tandingan di medan pertempuran 
dan jihad. Ketika mana para pendakwah mendampingi (sirah) Nabi dengan 
dampingan serta penghayatan yang sebegini mendalam dan mengiringi 
(sirah) Rasulullah s.a.w ini di mana saja, lembutlah hatinya dengan 

kejernihan jiwa baginda s.a.w, bersihlah diri (jiwa)nya dengan kebersihan 
jiwa baginda dan nyatalah baginya jalan yang salih, serta tujuan matlamat 
yang tertinggi di kehidupan ini dan bergeraklah beliau sedikit demi sedikit ke 
arah kesempurnaan, kerohanian sehingga menjadi seorang insan yang waras, 
mukmin yang bertakwa dan muslim yang matang. 


Ketiga — Mendampingi dengan mereka yang terpilih yang merupakan 
orang-orang yang mengenal Allah. 


Tidak diragui lagi bahawa para pendakwah yang paling perlu untuk 
mendampingi dengan mereka yang terpilih ini iaitu orang-orang yang 
bertakwa dan merupakan mereka yang mengenali Allah. Ini adalah 
didasarkan kepada dua sebab: 


Pertama — kerana syarak menyuruh untuk mendampingi mereka. 


Kedua — untuk berusaha mendapat ketakwaan, kerohanian dan 
nasihat dan mereka. 


Dalam pada itu suruhan syarak untuk mendampingi dan bersama 
mereka ialah firman Allah: 


“Wahai orang-orang yang beriman! Bertakwalah kamu kepada Allah dan 
hendaklah kamu bersama-sama orang-orang yang benar.” (At-Taubah: 119) 


Juga sabda baginda (selawat dan salam ke atasnya) seperti mana yang 
diriwayatkan oleh Abu Daud dan Tirmizi dan Abu Said Al-Khudri r.a dan 
Nabi s.a.w sabdanya: 


“Janganlah kamu bersahabat melainkan dengan orang mukmin dan 
janganlah makanan engkau dimakan melainkan oleh orang yang bertakwa.” 


Juga apa yang dikatakan oleh sekumpulan salaf: “Sahabatilah mereka 
yang memajukan engkau dengan keadaan mereka itu menunjukkan 
(mengarahkan)mu kepada Allah dengan segala perkataan mereka. 


Antara kelebihan persahabatan yang ikhlas dan kasih sayang yang 
sebenar ialah sesungguhnya seseorang adalah bersama mereka yang ia kasihi 
walaupun yang dikasihi lebih rendah ketakwaan, ilmu dan kedudukan. 
Bahkan ia adalah bersamanya di dalam syurga insyaAllah. Ini adalah 
berdasarkan apa yang diriwayatkan oleh As-Syaikhan dari Abu Musa Al- 
Asya'ari r.a bahawa nabi s.a.w bersabda: 


“Seseorang itu adalah bersama orang yang ia kasihi.” 


Dan dalam riwayat lain, dikatakan kepada baginda s.a.w tentang 
seorang lelaki yang mengasihi satu kaum tetapi tidak mengiringi mereka? 
Jawab baginda s.a.w: Seseorang itu adalah bersama orang yang ia kasihi.” 


Mereka yang terpilih ini mempunyai beberapa ciri. Antaranya ialah: 


— iltizam mereka terhadap suruhan syarak dengan niat yang ikhlas, 
ketaatan yang sebenar dan amal yang berterusan. 

— tidak lahir di kalangan mereka sebarang maksiat, bidaah atau 
perkara-perkara yang menyalahi syarak, kerana mereka merupakan yang 
beriltizam serta bersih dan sifat-sifat ini. 


— mengambil berat tentang keaiban mereka sendiri daripada keaiban 
orang lain. 


— menegakkan amar makruf dan nahi mungkar dengan kekuatan 
iman dan keberanian diri. 


— lahir pada mereka limpahan ketakwaan, cahaya keimanan di wajah 
dan air muka mereka. 


— mengambil berat tentang hal ehwal kaum muslimin dan 
bersemangat untuk kepentingan mereka. 


— menggerakkan yang benar untuk tanggungjawab dakwah dan 
semangat yang ikhlas dalam permasalahan islah, jihad dan perubahan. 
Apabila seorang pendakwah menemui penyeru-penyeru kebenaran, 
pembimbing kebaikan dan pemimpin hidayah, keseluruhan inilah sifat-sifat 
mereka. 


Bersegeralah untuk bersahabat dengan mereka dan gabungilah mereka 
serta hadirilah majlis mereka tanpa memandang rendah atau lebih kurang. 
Dirahmati Allah kepada mereka yang berkata: 


Pegangilah sekiranya engkau menemui orang orang yang mulia, maka 
sesungguhnya mereka di dunia ini sedikit. 


Hendaklah para pendakwah mengawasi diri mereka daripada terpaut 
kepada golongan yang menyeru kepada keburukan yang melucutkan dari 
diri mereka dan kadangkala dari pengikut-pengikut mereka syarak, 
meninggalkan hukum-hukum Islam, dan mereka ini berjalan di jalan yang 
kosong dan petunjuk syarak dan manhaj para salaf. Mereka ini merupakan 
penyeru kepada bidaah, tidak menuju melainkan kepada kesesatan dan tidak 
menyeru melainkan kepada kesesatan. 


Firman Allah dalam surah An-Nur ayat 63. 


“Oleh itu hendaklah mereka yang rnengingkari perintah -Nya beringat serta 
berjaga -jaga supaya mereka tidak ditimpa bala bencana atau ditimpa azab seksa yang 
tidak terperi sakitnya.” (An-Nur:63) 


Untuk meridapatkan takwa, rohani dan na sihat dan mereka: 


Tidak diragui lagi apabila seorang pendakwah mendampingi mereka 
yang merupakan contoh ahli takwa dan makrifah kepada Allah, maka 
sesungguhnya beliau sedang mengusahakan dari mereka ketakwaan, 
menimba dari hal ehwal mereka juga dan perkataan mereka yang tertentu 
kerohanian bahkan mengambil dari mereka setiap apa yang bermanfaat sama 
ada urusan agama, dunia dan akhirat. Bahkan juga adalah beliau berjalan 
dikejernihan dengan suatu perjalanan yang pantas untuk mencapai 
kematangan, kesempurnaan dan kemakrifahan kepada Allah sebagaimana 
dikatakan: “Sahabat ialah pendorong, jangan katakan kepadaku: Siapakah 

saya? Tetapi katakanlah (tanyalah) siapakah yang engkau sahabati? Engkau 
akan tahu siapa saya!” 


Ke arah inilah nabi s.a.w bersabda dalam hadis yang diriwayatkan 
oleh ibn Hibban: 


“Seseorang itu adalah mengikut cara hidup sahabatnya oleh itu 
telitilah kamu terhadap orang yang kamu sahabati.” 


Apa yang telah dimaklumi secara jelas bahawa sahabat yang baik 
mendorong ke arah kebaikan dan petunjuk manakala sahabat yang jahat 
mendorong ke arah kejahatan dan kesesatan. Dirahmati Allah mereka yang 
berkata: 


Atas seseorang itu janganlah bertanya (suatu yang lain) tetapi tanyalah 
(tentang) sahabatnya. Maka tiap-tiap sahabat dengan sahabatnyalah ia 
berpandu. 


Betapa telah kita dengari tentang pemuda yang terdahulu menjalani 
jalan dakwah kepada Allah, mereka ini mendampingi orang-orang baik yang 
merupakan ahli takwa dan makrifah dengan Allah. 


Pemuda ini mendapat (dan golongan ini) apa yang mengangkat diri 
mereka ke tingkat keimanan, akhlak, keperibadian dan dakwah yang tinggi. 
Mereka muncul dalam masa yang singkat sebagai pemuda mursyid dan 
pendakwah yang menjadi contoh seperti As-Syahid Sayyid Outb, Al-marhum 
Hassan Al-Hudhaibi, As-syahid Abd Oadir “Audah, As-syahid Muhammad 
Farghali, As-syahid Kamal As-Sananiri dan puluhan mereka yang lain yang 
merupakan keluaran dari Madrasah Al-Imam As-syahid Hassan Al-Banna 
Sesungguhnya bagi mereka ini akan menjadi peringatan dan ikutan (gudwah) 
yang berkekalan kepada generasi berikutnya. 


Begitu juga dengan Al-Marhum Syeikh Mustafa As-siba'i pengasas 
yang pertama bagi gerakan Islam di Syria yang mana beliau telah melatih 
ratusan belia mukmin yang sedar lalu mereka ini dengan berkat kelebihan 
mendampingi beliau telah menjadi pelita-peljta hidayah dan pemimpin- 
pemimpin islah. Di kalangan mereka ini ada yang telah menunaikan janji 
mereka (syahid) dan yang masih menunggu (untuk syahid) dan mereka ini 
tidaklah sekali-kali mengingkari janji-janji mereka. 


Kita juga tidak melupakan madrasah As-syeikh yang dihormati Abul 
Ala Al-Maududi, pendakwah agung As-syeikh Abdul Hassan An-Nadawi 
dan puluhan mereka yang lain yang merupakan tumpuan pendakwah, para 
ulama dan pemuda untuk mencapai ketakwaan, keilmuan dan kerohanian, 
mengikat diri mereka dengan dakwah, bersemangat untuk Islam dan jihad 
untuk meninggikan kalimah Allah. Sepastinyalah mereka ini kekal dalam 
sejarah kemanusiaan, sebagai panji-panji, petunjuk kepada mereka yang 
berjalan, persiapan untuk jihad, sebagai sinar yang bercahaya di lautan 
kegelapan. Betapa perlu kepada para pendakwah untuk bersahabat dan 
mendampingi mereka yang merupakan contoh teladan dari barisan hidayat, 
pimpinan yang mengarahkan ke suatu jalan yang menyampaikan kepada 

martabat-martabat kerohanian, keikhlasan dan amal di jalan Allah. Dalam 
pada itu juga agar para pendakwah dapat mengorakkan langkah berjalan di 
jalan yang telah dilalui oleh mereka ini menjejaki jejak dakwah mereka 
seterusnya melalui sejarah, tarbiyyah ruhiyyah (kejiwaan) dan islah yang 
telah mereka olahkan. Tidak berlaku semua ini melainkan dengan kekuatan 
Allah. 


Mereka itu adalah bapa-bapaku, datangkanlah kepadaku golongan 
seperti mereka. Bila mana kita (para pendakwah) sedang menjalankan 
dakwah kepada manusia ramai. 


Keempat — Sentiasa mengingati Allah di setiap ketika dan keadaan. 


Ini adalah merupakan penintah Allah s.w.t dan terdapat begitu banyak 
ayat-ayat al-Our an dan al-hadis mengenainya. Antaranya ialah: 


“Lantaran itu, ingatlah kepada-Ku, niscaya Aku ingat kepada kamu: dan 
hendaklah kamu bersyukur kepada-Ku, dan janganlah kamu lupakan budi-Ku.” 
(Al-Bagarah: 152) 


“Hai orang-orang yang beriman,! Ingatlah akan Allah ingatan yang banyak, 
Dan beribadatlah kepada-Nya (pada waktu) pagi dan petang.” (Al -Ahzab :41-42) 


“Lantas apabila kamu telah selesaikan sembahyang itu, maka hendaklah kamu 
ingat kepada Allah sambil berdiri dan sambil duduk, dan sambil (berbaring) atas 
rusuk-rus uk kamu. Tetapi apabila kamu teluh tenteram, maka hendaklah kamu 
dirikan sembahyang (seperti biasa), kerana sesungguhnya sembahyang itu adalah atas 
Mu 'minin satu kewajiban yang ditentukan waktunya.” (An-Nisa' :103) 


Dan antara hadis-hadis mengenainya: 


“Perumparnaan mereka yang mengingati Tuhannya dengan yang 
tidak megingati ialah seperti mereka yang hidup dan yang mati.” 


(Riwayat al-Bukhari) 


“Allah akan membangkitkan beberapa kaum pada hari kiamat yang 
mana di wajah-wajah mereka terdapat cahaya. Mereka ini berada di atas 
mimbar-mimbar yang dibuat dan mutiara, manusia-manusia yang lain 
merasa iri hati kepada mereka, mereka ini bukanlah para anbiya' juga 
bukanlah para syuhada', lalu bangkitlah seorang badwi (beliau berdiri di atas 
lututnya) bertanyakan Rasulullah s.a.w.: “Wahai Rasulullah sifatkanlah 
mereka semoga kami dapat mengenali mereka.” Jawab baginda: “Mereka itu 
merupakan orang orang yang saling kasih mengasihi antara satu sama lain 
semata-mata kerana Allah dan mereka itu adalah dari puak-puak yang 
berlainan, juga negeri yang berlainan. Mereka itu berkumpul untuk 
mengingati Allah.” 


(Riwayat at-Tabrani) 


Dan dalam suatu hadis Oudsi: 

“Aku berada di sisi hambaku yang bersangka baik terhadapku. Aku 
bersamanya ketika mana ia mengingatiku. Sesungguhnya jika ia 
mengingatiku di dalam dirinya maka aku mengingatinya dalam diriku. 
Barangsiapa yang mengingatiku (berzikir) dalam perkumpulan yang ramai, 
maka aku akan menyebutnya di dalam perkumpulan yang lebih baik 
daripada mereka. Jika sekiranya ia menghampiri sejengkal maka aku akan 
menghampirinya sehasta, dan jika ia menghampiriku sehasta maka aku akan 
menghampininya sedepa, dan jika sekiranya ia mendatangi kepadaku dengan 
berjalan, maka aku akan mendatanginya dengan berlari. 


(Riwayat Syaikhan) 


Pengertian zikir — ertinya merasakan kebesaran serta keagungan 
Allah di setiap keadaan sama ada perasaan ini di pemikiran, hati, lidah, 
perbuatan dan ianya meliputi seluruh tindakan, tilawah (pembacaan), ibadah 
dan ilmu. Inilah pengertian zikir yang begitu banyak diterangkan oleh al- 
Our anul Karim oleh baginda Rasulullah s.a.w. 


Zikir dengan pengertian pemikiran. Inilah apa yang dinyatakan oleh 
al-Our'an di dalam an-Nur, ayat 37. 


“Orang-orang yang tidak dilalaikan oleh perniagaan (jual beli) daripada 
menyebut serta mengiingati Allah dan mendirikan sembahyang, mengeluarkan zakat, 
mereka takutkan hari kiamat yang padanya berbalik-balik hati dan pandangan.” 


Merasakan kebesaran serta keagungan Allah serta muragabah 
kepadanya berterusan sehingga dalam urusan perniagaan. 


Merasakan kebesaran Allah di hati. Ini dinyatakan oleh firman Allah di 
dalam surah ar-Ra du, ayat 28. 


“Orang-orang yang beriman dan tenang tenteram hati mereka dengan 
mengingati Allah. Ketahuilahi dengan mengingati Allahi itu tenang, tenteramlah 
hati mereka.” 


Merasakan kebesaran Allah dengan begitu mantap di hati dan 
menguasainya di dalam diri menjadikan seseorang mukmin itu akan dapat 
merasai kemanisan iman dan ketenangannya di dalam pelusuk dirinya. 


Zikir (maknanya) di lidah. Termasuk di dalam pengertian zikir di lidah 
ini ialah setiap ayat dan hadis yang memerintahkan setiap mukmin 
mengingati Allah. Ini adalah kerana mengingati Allah (zikir dengan lidah) 
ialah yang pertama-tamanya dimaksudkan oleh ayat-ayat dan hadis-hadis 
tersebut. Ini dikuatkan lagi dengan hadis Abu Hurairah seperti yang 
diriwayatkan oleh Ibn Majah dan Ibn Hibban dari Rasulullah s.a.w bahawa 
baginda bersabda: 


“Sesungguhnya Allah azza wajjala berfirman: aku bersama hambaku 
apabila ia mengingatiku dan bergerak kedua bibirnya (menyebut ku).” 


Dan dalam riwayat Tirmizi dari Abdullah bin Bisr bahawa seorang 
lelaki bertanya: 

“Wahai Rasulullah, syariat-syariat Islam begitu banyak untuk aku 
laksanakan. Sabda baginda: “Hendaklah kamu (lidahmu) sentiasa basah 
dengan menyebut Allah.” 


Termasuk juga dalam pengertian zikir pada lidah: Setiap doa dan 
riwayat yang sahih dari Nabi atau para sahabat atau salaf as-salih sama ada 
yang berkaitan dengan doa di waktu pagi dan petang, doa makanan dan 
kekenyangan, atau doa musafir dan bermukim, doa masuk dan keluar, doa 
tidur dan jaga, doa tahajjud dan melihat pandangan alam. Termasuk juga 
dalam zikir ini ialah istighfar rabbani yang disebutkan oleh al-Our'an dan 
diriwayatkan oleh Nabi s.a.w.! 


Zikir dalam perbuatan .yang meliputi tilawah: 
Firman Allah dalam surah al-Hajr, ayat 9. 


“Sesungguhnya Kamilah yang menurunkan “al-zikr” dan kamilah yang 
menjaganya.” 
Yang dimaksudkan dengan al-zikir dalam ayat di atas ialah al-Our'an 


al-Karim. Zikir dalam perbuatan yang meliputi ibadah. Firman Allah dalam 
surah al-Jumuah, ayat 9. 


“Wahai orang-orang yang beriman apabila kamu diseru menunaikan 
sembahyang pada hari Jumaat maka bersegeralah mengingatiAllah.” 


Yang dimaksudkan dengan mengingati dalam ayat di atas ialah 
sembahyang Jumaat. 


Zikir pada perbuatan yang meliputi ilmu. Firman Allah dalam surah 
al-Anbiya', ayat 7. 


“Maka tanyalah ahli al-zikr sekiranya kamu tidak mengetahui.” 
Yang dimaksudkan dengan ahli al-zikr ialah para alim ulama'. 


Ketahuilah saudaraku pendakwah, sesungguhnya zikir tidak terbatas 
kepada satu-satu keadaan, juga tidak khusus kepada jalan-jalan yang 
tertentu, bahkan ianya meliputi keseluruhan perkara yang telah disebut dan 
dinyatakan sebelum ini iaitu zikir pada pemikiran, hati, lidah dan perbuatan. 


Bersungguh-sungguh saudaraku pendakwah untuk sentiasa 
mengingati Allah. Semoga dengan ini diri engkau akan meningkat ke 
setinggi-tinggi martabat kerohanian dan engkau akan mencapai semulia- 
mulia munajat ke hadrat Ilahi. Semoga dengan ini engkau akan merupakan 
muslim yang sentiasa beribadat sentiasa mengingatj Allah, tenang serta 
khusyu', juga tidak dicemari dengan sebarang maksiat, tidak digelumangi 
dengan keburukan. Inilah demi tuhan, matlamat ketakwaan, kebaikan dan 
akhlak yang mulia. 


Kelima —  Tangisannya ketika bersendirian kerana takutkan Allah 

Tidak diragui lagi seorang pendakwah ketika mana beliau bersendirjan 
menghadapkan diri sepenuhnya kepada Allah dan mengingati segala dosa 
yang telah dilakukannya, berfikir tentang azab neraka jahanam dan 
keadaannya, mengingati akhirat dan kedahsyatannya, mengingati kematian 
dan rentetan peristiwa selepasnya, menghisab segala amalan yang 
dikerjakannya dan membandingkannya dengan amalan orang yang 
terdahulu, lalu gementarlah hatinya, menggeletar dan menangislah matanya. 
Setelah itu, ia kembali menghadap Tuhannya dengan penuh taubat, istighfar, 
mengingatinya dan memelihara segala hukum hakamnya, mematuhi segala 
suruhannya dan meninggalkan segala larangannya. Bahkan beliau ada lah 
merupakan orang-orang yang bersegera melakukan kebaikan, menerima 
segala ketaatan dan tunduk kepada tuhan semesta alam. 


Ketahuilah saudaraku pendakwah, sesungguhnya tangisan itu adalah 
merupakan natijah dari ketakutan. Ketakutan apa? Itulah ketakutan menemui 
kematian sebelum bertaubat, ketakutan dan istidraj (pengurniaan) nikmat- 
nikmat yang membawa kepada su'ul khatimah (mati dalam kekufuran), 
ketakutan dari sakaratul maut dan cabutan nyawa, ketakutan kepada soalan- 
soalan dua orang malaikat dan azab kubur, ketakutan pada hari penghisaban 
dan lintasan titian sirat, ketakutan kepada neraka dan kedahsyatannya juga 
takut kepada pengharaman syurga dan segala nikmatnya. 


Dan yang paling penting dari semua yang di atas ialah ketakutan riak 
ketika beribadah, ujub ketika kaya, munafik ketika bergaul, takabbur ketika 
berhias dan lalai ketika berhadapan dengan nikmat-nikmat keduniaan. 
Begitulah seterusnya takutkan kepada semua penyakit-penyakit hati dan 
keburukan diri. Orang yang paling takut ialah orang yang paling mengenali 
diri mereka dan Tuhan mereka. Inilah apa yang disabdakan oleh junjungan 
Nabi s.a.w sebagaimana yang terdapat di dalam hadis sahih: 


“Aku merupakan orang yang paling mengenali Allah dan takut 
kepada-Nya.” 


Firman Allah dalam surah al-Fatir ayat, 28. 


“Sesungguhnya orang-orang yang takutkan Allah adalah merupakan hamba- 
hambanya yang ulama' (mengetahutnya).” 


Apabila seseorang manusia itu mengenali dirinya dan takutkan 
Tuhannya, sudah tentu dirinya dikuasai ketakutan dan bersemaraklah di 
dalam hatinya, tampaklah kesan (ketakutan itu) di dalam tindakannya, 
merubah kelakuannya, bergementarlah anggotanya dan menangislah 
matanya. Tiada yang mendorongnya melainkan untuk muragabah kepada 
Allah, menghisab dirinya, bermujahadah menentang syaitan dan tiada suatu 
yang penting baginya melainkan untuk bertakwa kepada Allah di dalam 
semua tindakannya. Justerii itu baiklah keadaannya, luruslah amalannya lalu 
bergeraklah beliau ke arah kesempurnaan dan sampailah beliau ke setinggi- 
tinggi martabat rohani. 


Untukmu saudaraku pendakwah, fadilat kelebihan tangisan kerana 
takutkan Allah: 

1. Mereka ini berada di bawah naungan lindungan Allah pada hari 
kiamat. As-Syaikhan meriwayatkan: 


“Tujuh golongan dilindungi Allah di bawah lindungannya di hari 
yang tiada sebarang pelindung melainkan lindungannya. (Salah satu darinya 
ialah) ) seorang yang mengingati Allah di kala keseorangan lalu mengalirlah 
air matanya. 


2. Mereka ini aman dari azab Allah. Tarmizi riwayatkan dari ibnu 
Abbas katanya: 


“Aku mendengar Rasulullah s.a.w. bersabda: 


“Dua jenis mata yang tidak disentuh oleh api neraka, mata yang 
menangis kerana takutkan Allah dan mata yang berjaga di jalan Allah.” 


3. Mereka ini mendapat lindungan Ilahi. Tarmizi meriwayatkan dari 
Abu Umamah dari Nabi s.a.w: 


“Tiada sesuatu yang dikasihi Allah lebih dari dua wangian dan dua 
kesan: Wangian air mata yang mengalir kerana takutkan Allah dan wangian 
yang berupa darah yang mengalir dalam perjuangan di jalan Allah, ada pun 
dua kesan ialah kesan di dalam berjuang di jalan Allah dan kesan dalam 
menunaikan kewajipan dan kewajipan-kewajipan kepada Allah (iaitu 
sembahyang berjamaah). 


4. Mereka dalam limpahan keampunan Allah. Ibn Hibban dan Al- 
Baihagi meriwayatkan dari Al-Abbas bin Abd. Muttalib r.a berkata: 


Sabda Rasulullah s.a.w: “Apabila gementar seorang hamba kerana 
takutkan Allah berguguranlah segala dosa-dosanya sebagaimana berguguran 
dedaun dari pokok yang kekeringan.” 


Sekiranya kita menggali dari sirah nabawi s.a.w, juga dalam 
kehidupan para sahabat dan para salaf, kita akan dapat menyaksikan 
gambaran yang benar, contoh teladan yang baik dalam ketundukan mereka 
kepada Allah, tangisan mereka kerana takutkan Allah dan kesedaran mereka 
terhadap keagungan dan kekuatan Allah. 


Untuk kalian beberapa gambaran contoh teladan: 


1. As-Syaikhan meriwayatkan dari Ibn Mas'ud r.a berkata: Rasulullah 
telah bersabda kepadaku: 


“Bacakanlah untukku Al-Ouran.” Aku ber kata, “Apakah aku 
bacakan untukmu al Ouran sedangkan kepada engkau ia 
diturunkan?” Sabda baginda: “Aku suka mendengarnya dari orang 
lain.” Lalu aku bacakan untuknya surah an-Nisa' sehingga sampai 
kepada ayat, (dalam surah al-Nisa': 41) 


“Maka bagaimanakah keadaannya nanti apabila kami 
mendatangkan seorang saksi (Rasul) dari tiap-tiap umat dan Kami 
mendatangkan kamu (Muhammad) sebagai saksi. atas mereka ini 
(sebagai saksi umatmu).” 

Sabda baginda: “Cukup sekadar ini. Aku memandang ke 
arahnya dan aku lihat kedua pipinya dibasahi oleh air mata!” 


2. Muslim meriwayatkan dari Anas katanya: Berkatalah Abu Bakr 
kepada Umar r.a selepas kewafatan Rasulullah: “Ayuh kita menziarahi 
Umm Aiman sebagaimana yang dilakukan oleh Rasulullah.” Apabila 
sampai keduanya mereka melihat Umm Aiman sedang menangis. 
Kedua-duanya bertanya: “Apakah yang engkau tangiskan? “Tidakkah 
engkau tahu apa yang terbaik di sisi Allah untuk Rasulullah s.a.w.” 


Umm Aiman menjawab: “Sesungguhnya aku tahu apa yang 
terbaik di sisi Allah untuk Rasulullah s.a.w tetapi aku menangis kerana 
wahyu telah terhenti dari langit. Keduanya merasa terharu lalu turut 
menangis bersama Umm Aiman. 


3. Bukhari meriwayatkan bahawa Abd Rahman Bin Auf telah 
dihidangkan dengan makanan dan beliau berpuasa, lalu beliau 
berkata: Mus'ab telah terbunuh dan beliau merupakan seorang yang 
lebih baik dariku, dan tidak di dapati untuknya bahan untuk 
mengkafankannya melainkan sehelai selimut yang mana sekiranya 
ditutupi kepalanya akan terbukalah kakinya dan begitulah sebaliknya. 
Tersedia di hadapan kita kesenangan dunia yang menakutkan kita 
sekiranya amal kebaikan kita ketinggalan didahuluinya.” Beliau 
menangis sehingga lupakan makanannya! 


4. Baihagi dan al-Asbahani meriwayatkan dari Anas katanya 
Rasulullah membaca ayat” 


“Bahan bakarannya ialah manusia dan batu.” (at-Tahrim: 6) 
Baginda bersabda: 


“Api dinyalakan (dibakar) seribu tahun sehingga merah 
menyala, kemudian seribu tahun lagi sehingga putih, dan seribu tahun 
lagi sehingga hitam legam. Ianya hitam yang begitu hitam dan tidak 
mungkin hilang kerana kedahsyatannya. 


Anas berkata: 


Dan di hadapan baginda ada seorang lelaki dari Habsyah, lelaki 
tersebut menangis. Lalu turun malaikat Jibril a.s lantas berkata: 


“Siapakah yang menangis itu? Jawab baginda: 


“Lelaki dari Habsyah dan aku mendoakan baginya kebaikan.” 
Jibril berkata: “Maka sesungguhnya Allah berfirman: Demi 
kekuasanku dan ketinggianku di atas Arasy, tidak menangis satu mata 
di dunia kerana takutkan aku melainkan akan aku banyakkan ketawa 
untuknya di syurga.” 


5. Ibn Abi Dunya meriwayatkan (hadis mauguf) dari Abdullah bin 
Amru katanya: 

“Sekiranya seorang ahli neraka dikeluarkan ke dunia nescaya akan 
mati seluruh penghuninya akibat kedahsyatan rupa dan baunya.” Kemudian 
Abdullah menangis tersedu-sedu. 


Lantaran ini berusahalah saudaraku, pendakwah, untuk bersendirian 
di suatu ketika yang mana hanya engkau dan Tuhan engkau sahaja, 
seterusnya mengingati kematian dan apa yang berlaku selepasnya, 
merenungi hari akhirat dan kedahsyatannya, juga menghisab diri sendiri dan 
menanyakannya: apakah yang telah engkau sediakan untuk hari yang 
dijanjikan ini? Semoga dirimu akan diresapi ketakutan yang akan mendorong 
dirimu untuk menangis. Sehingga engkau menjadi kalangan yang mendapat 
lindungan Arasy Allah pada hari yang amat menakutkan dan semoga engkau 
tergolong di kalangan mereka yang mendapat keampunan Allah di hari yang 
tiada berguna sebarang harta dan anak pinak, juga semoga engkau tergolong 
di kalangan mereka yang dilimpahi kasih Ilahi di dunia dan akhirat. 
Seterusnya engkau tergolong di kalangan mereka yang bergerak ke arah 
kesempurnaan, meninggi di tingkat kerohanian dan sampai ke tingkat para 
siddigin, para syuhada' dan para salihin dan sebaik-baik mereka yang dibuat 
teman. 


Keenam — Galakan supaya berbekal dengan sentiasa mengerjakan 
ibadat-ibadat sunat 


Antara perkara-perkara yang boleh menghampirkan seseorang hamba 
kepada Allah, dan menjadikannya berada dalam suatu kedudukan di mana ia 
dicintai dan diredai Allah serta dapat meningkatkan.tarafnya ke peringkat 
para Siddigin al Abrar ialah penjagaannya yang berkekalan ke atas ibadat- 
ibadat sunat ketika mana setiap kali terluang kepadanya kelapangan- 
kelapangan sama ada di waktu malam atau siang hari. 


Maka marilah kita mendengar kepada apa yang telah dijelaskan oleh 
syarak tentang kelebihan ibadat sunat serta balasan-balasannya bagi orang 
yang mengerjakannya dengan penuh keikhlasan. Firman Allah s.w.t dalam 
surah al-Isra' ayat 79 yang berbunyi: 


“Dan pada sebahagian malam hari bersembahyang tahajjudlah kamu sebagai 
suatu ibadah tambahan bagimu: mudah-mudahan Tuhanmu mengangkat kamu ke 
tempat yang terpuji. 


Riwayat Syaikhan, daripada Nabi s.a.w bersabda: 


“Dan barangsiapa yang menghampiri kepada ku sebanyak sejengkal 
maka aku akan menghampiri kepadanya sebanyak sehasta, dan barangsiapa 
yang menghampiriku sehasta, maka aku akan menghampiri kepadanya 
sedepa, dan apabila hamba itu datang kepadaku dengan berjalan maka aku 
akan datang kepadanya dengan berlari.” 


Bukhari meriwayatkan bahawa Nabi s.a.w bersabda: 


48 


Menuju Ketakwaan - Abdullah Nasih Ulwan 


“Dan akan sentiasalah hambaku menghampiriku dengan ibadat sunat 
sehingga aku kasih kepadanya.” 


Muslim meriwayatkan bahawa Nabi s.a.w bersabda: 


“Sesiapa daripada hamba muslim yang mengerjakan sembahyang 
sunat tiap-tiap hari sebanyak dua belas rakaat selain daripada sembahyang 
fardu maka akan dibina kepadanya sebuah mahligai di syurga.” 


Maksud ibadat sunat ialah: Ibadat-ibadat sunat selain daripada fardu 
sama ada di dalam ibadat sembahyang, puasa, sedekah ataupun haji. 


Tidak keberatanlah bagi saya untuk membentangkan kepada engkau, 
wahai saudaraku para pendakwah beberapa contoh daripada ibadat sunat 
sama ada di dalam sembahyang, puasa, sedekah dan haji, memandangkan 
kepada peri pentingya ibadat-ibadat ini di dalam keseluruhan amal ketaatan 
terhadap Allah s.w.t. Semoga engkau akan mendapat kesan dan faedahnya 
bagi diri engkau dan seterusnya engkau akan bangun melaksanakannya 
ketika mana engkau terdedah kepada kelapangan-kelapangan daripada 
waktu engkau. 


1. SEMBAHYANG-SEMBAHYANG SUNAT 
11. SunatDhuha 


Muslim meriwayatkan daripada Abi Zar r.a bahawa Rasulullah s.a.w. 
bersabda: 


“Pada tiap-tiap pagi ada kewajipan ke atas setiap orang perseorangan 
(individu) untuk bersedekah, dan cukuplah menggantikan semuanya dengan 
mengerjakan dua rakaat sunat Dhuha.” 


Muslim meriwayatkan daripada “Aisyah r.a telah berkata: 


“Adalah Rasulullah s.a.w mengerjakan sembahyang sunat Dhuha 
sebanyak empat rakaat dan ditambah mengikut yang dikehendakinya. 
Riwayat Muslim daripada Ummu Hani pula, bahawasanya Nabi s.a.w 
mengerjakannya sebanyak lapan rakaat. 


Maka kita dapat simpulkan daripada tiga riwayat di atas bahawasanya 
sekurang-kurangnya sembahyang sunat Dhuha itu ialah dua rakaat, per 
tengahannya ialah empat dan yang sebanyak-banyaknya ialah lapan, maka 
pilihlah sembahyang sunat tersebut mengikut apa yang dikehendaki. Waktu 
Dhuha ini bermula selepas matahari naik setengah jam hinggalah lebih 
kurang sejam sebelum Zuhur. 


1.2. Sembahyang sunat al-Awwabin. 


Iaitu sebanyak enam rakaat selepas daripada sembahyang maghrib, 
sebagaimana riwayat ibnu Majah daripada Abu Hurairah r.a, bahawasanya 
Nabi s.a.w bersabda: 

“Barangsiapa yang sembahyang (sunat) selepas maghrib sebanyak 
enam rakaat dan ia tidak bercakap di antaranya dengan kejahatan, maka 
Kami (Allah) akan mengganjarkan baginya dengan ibadat selama 12 tahun. 


1.3. Dua rakaat sunat Tahiyyatul Masjid. 


Muslim meriwayatkan daripada Abi Oatadah bahawasanya Rasulullah 
s.a.w telah bersabda: 


“Jika salah seorang daripada kamu memasuki masjid, maka janganlah 
kamu duduk sehingga kamu mengerjakan dua rakaat sembahyang sunat. 


14. Duarakaat sunat Wuduk. 


Bukhari meriwayatkan daripada Abi Hurairah berkata: “Bersabda 
Rasulullah s.a.w kepada Bilal r.a: 


“Hai Bilal, ceritakanlah kepadaku amal perbuatan apakah yang telah 
engkau lakukan yang baik sekali di dalam Islam, kerana aku telah mendengar 
suara tapak kaki engkau di syurga?” Jawab Bilal: “Tiada satu amal yang 
sangat saya harapkan di dalam Islam, selain dari jika aku selesai ber wuduk 
baik di waktu malam atau siang, maka aku mengerjakan sembahyang 
mengikut kemampuan ku.” 


1.5. Sembahyang malam. 


Tarmizi meriwayatkan daripada Abi Hurairah bahawasanya Nabi 
s.a.w telah bersabda: 


“Sembahyang yang paling afdal selepas sembahyang fardu ialah 
sembahyang malam.” 


Imam Tarmizi meriwayatkan daripada Abi Umamah bahawa 
Rasulullah s.a.w. bersabda: 


“Berpegang teguhlah kepada sembahyang malam kerana ia adalah 
kebiasaan orang-orang salih dan ia mendekatimu kepada Tuhanmu, 
menghapuskan dosa-dosa kecil dan mencegah daripada perbuatan dosa.” 


Tarmizi meriwayatkan daripada Abdullah bin Salam r.a daripada Nabi 
s.a.w bersabda: 


“Wahai sekalian manusia, sebarkanlah salam, berikanlah makanan 
dan sembahyang di malam hari, di waktu manusia sedang tidur, supaya 
kamu masuk syurga dengan selamat.” 


Bilangan yang paling sedikit bagi sembahyang malam ialah sebanyak 
dua rakaat dan yang paling afdal ialah lapan rakaat namun tidak dihadkan 
bilangan yang paling banyak. Ia merupakan sembahyang sunat yang paling 
afdal kerana ia lebih mendekatkan diri kepada rasa ikhlas dan menjauhkan 
daripada riak. 


1.6. Sembahyang Tarawih. 

Sembahyang ini dikerjakan sebanyak 20 rakaat dengan 10 salam 
(selepas setiap dua rakaat) setiap malam di sepanjang bulan Ramadan — 
secara berjemaah selepas menunaikan sembahyang Isyak. 


Al-Baihagi meriwayatkan daripada As- Sa'ib bin Yazid r.a berkata: 
“Mereka telah mendirikan (sembahyang tarawih) pada zaman pemerintahan 
Umar Al1-Khattab r.a sebanyak 20 rakaat di bulan Ramadan, mereka berdiri 
dengan khusyu, sehingga terpaksa bersandar kepada tongkat-tongkat 
mereka kerana terlalu lama berdiri pada zaman pemerintahan Uthman bin 
Affan. (Riwayat Baihagi) 

As-Syaikhan meriwayatkan daripada Ibnu Umar r.a berkata: “Aku 
telah sembahyang bersama Rasulullah s.a.w dua rakaat sebelum zuhur, dua 


rakaat selepasnya, dua rakaat sesudah Jumaat, dua rakaat sesudah Maghrib 
dan dua rakaat sesudah Isyak.” 


Bukhari meriwayatkan daripada “Aisyah r.a bahawasanya Nabi s.a.w 
tidak pernah meninggalkan empat rakaat sebelum zuhur dan dua rakaat 
sebelum subuh. 


As-Syaikhan meriwayatkan daripada Abdullah bin Mughaffal r.a 
berkata: “Bersabda Rasulullah s.a.w: 


Di antara dua azan ada sembahyang sunat, di antara dua azan ada 
sembahyang yang sunat, di antara dua azan ada sembahyang sunat.” 


Apa yang dimaksudkan dengan dua azan dalam hadis ini ialah azan 
dan igamah dan yang dimaksudkan dengan sembahyang sunat ialah 
sembahyang sunat rawatib. 


B. PUASA SUNAT 


Dasar dalam membicarakan tentang kelebihan puasa sunat ini ialah 
apa yang diriwayatkan oleh Muslim daripada Abi Said al-Khudri r.a 
daripada Nabi s.a.w bersabda: 


“Tiada seorangpun yang berpuasa sehari di jalan Allah kecuali 
Allah akan menjauhkan wajahnya dengan hari itu daripada neraka tujuh 
puluh kharif.” (Muslim) 


Puasa sunat itu mempunyai beberapa bahagian iaitu: 
1. Puasa hari “Arafah. 


Muslim meriwayatkan daripada Abi Oatadah bahawasanya Nabi s.a.w 
bersabda: 


“Puasa pada hari 'Arafah akan dikira oleh Allah s.w.t sebagai penebus 
dosa bagi tahun yang sebelumnya dan juga tahun selepasnya.” 


2. Puasa pada hari 'Asyura' dan hari yang kesembilan dan hari yang 
kesepuluh daripada bulan Muharram. 


Muslim meriwayatkan daripada Abi Oatadah: 

“Puasa pada hari Asyura' dikira oleh Allah s.w.t sebagai penebus dosa 
bagi tahun yang sebelumnya dan tahun yang selepasnya.” 


Imam Ahmad meriwayatkan bahawa Nabi s.a.w telah bersabda yang 
bermaksud: 


“Puasalah kamu pada hari 'Asyura' dan berlainanlah kamu daripada 
kaum Yahudi, puasalah pada hari sebelumnya atau hari selepasnya.” 


Berdasarkan riwayat-riwayat ini sah bagi orang yang berpuasa pada 
hari 'Asyura' itu berpuasa pada hari yang kesembilan atau hari yang 
kesebelas supaya berbeza daripada orang-orang Yahudi. 


3. Puasa enam hari bulan Syawal. 


Muslim meriwayatkan daripada Abi Ayub al-Ansari r.a bahawasanya 
Nabi s.a.w bersabda: 


“Barangsiapa yang berpuasa bulan Ramadan, kemudian diikuti 
dengan enam hari daripada Syawal, maka dia dikira sebagai orang yang telah 
berpuasa sepanjang masa (setahun). 


4. Puasa hari Al— Baidh. 


Tarmizi meriwayatkan daripada Abi Zar r.a berkata: Rasulullah s.a.w 
bersabda: 


“Jika engkau puasa tiga hari dalam sebulan maka puasalah pada 
tarikh 13, 14 dan 15 daripada bulan itu. 


Bulan yang dikehendaki di sini ialah bulan gamariah. Dinamakan hari 
Al-baidh (hari putih) kerana bulan pada hari-hari ini sangat bercahaya dan 
terang (putih). 


5, Puasa hari Isnin dan Khamis. 


Muslim meriwayatkan bahawa Nabi s.a.w telah berpuasa pada dua 
hari yang tersebut, lalu ditanyakan tentang itu kepada baginda s.a.w, baginda 
bersabda. 


“Asal perbuatan itu diperiksa pada tiap-tiap hari Isnin dan Khamis, 
maka aku suka diperiksa amalku sedang (ketika) aku berpuasa. 


6. Puasa sehari dan berbuka sehari. 


Iaitu puasa Nabi Daud a.s, sebagaimana yang telah diriwayatkan oleh 
Bukhari daripada Abdullah bin Umar r.a bahawasanya Nabi s.a.w bersabda: 


“Hendaklah kamu berpuasa sehari dan berbuka sehari, maka itu 
adalah merupakan puasa Nabi Daud a.s di mana ianya merupakan seafdal- 
afdal puasa.” 


Selain daripada itu para pendakwah juga boleh berpuasa pada hari- 
hari dan bulan-bulan yang ditetapkan puasanya oleh Sunnah Nabawiyyah. 
Puasa merupakan ibadat yang dapat melatih seorang mukmin untuk bersifat 
ikhlas dan menjauhkan dirinya daripada riak kerana orang yang berpuasa 
sunat tidak diketahui puasanya itu kecuali Allah sahaja. Dan Allah s.w.t 

sahajalah yang akan memberikan ganjaran pahala kepada orang-orang yang 
berpuasa dengan balasan yang sepatutnya daripada balasan-balasan pahala. 


C. SEDEKAH SUNAT 


Ianya merupakan amalan sunat yang memberi keuntungan kepada 
tuannya dengan balasan pahala yang besar yang tidak diketahui nilaiannya 
kecuali Allah sahaja. Allah berfirman dalam surah al-Bagarah ayat 261. 


“Perumpamaan (nafkah yang dikeluarkan oleh) orang-orang yang 
menafkahkan hartanya di jalan Allah adalah serupa dengan sebutir benih 
yang menumbuhkan tujuh butir, pada tiap-tiap butir seratus biji. Allah 
melipat gandakan ganjaran bagi siapa yang Dia kehendaki dan Allah Maha 
Luas (kurnia-Nya) lagi Maha Mengetahui.” 


Sedekah itu akan diganti dan diberkati serta dilimpahi oleh Allah s.w.t 
dengan kelebihan-Nya, disebabkan pengorbanan dan jasanya. Firman Allah 
s.w.t dalam surah Saba', ayat 29: 


Dan apa sahaja yang kamu nafkahkan, maka Allah akan menggantinya.” 


As-Syaikhan meriwayatkan daripada Abi Hurairah r.a, Rasulullah 
s.a.w bersabda: 


“Tidak ada satu haripun yang dilalui oleh seorang hamba kecuali 
bersamanya dua orang malaikat yang turun dan berkata salah seorang 
daripadanya, “Ya Allah kurniakanlah kepadanya gantian apa yang telah 
disedekahkannya, manakala yang lain berdoa: “Ya Allah berikanlah 
kebinasaan kepada orang yang bakhil.” 


Sedekah sunat ini mencukupi untuk menjadikan tuannya dalam 
keadaan baik dan mulia dan membebaskan seseorang mukmin daripada sifat 
tamak haloba dan melatih diri mereka untuk berkorban dan bersedekah serta 
mengutamakan orang lain. 


Firman Allah s.w.t dalam surah al-Hasyr ayat: 9 


“Dan mereka mengutamakan orang-orang lain atas diri mereka sendiri 
sekalipun mereka dalam kesusahan. Dan siapa yang dipelihara dari kekikiran dirinya 
mereka itulah orang-orang yang beruntung.” (Al-Hasyr: 9) 


D. HAJI DAN UMRAH SUNAT 


Di antara perkara-perkara sunat yang boleh mendekatkan seorang 
hamba kepada Allah dan menghapuskan kesalahan-kesalahan daripada 
dirinya serta memasukkannya ke dalam syurga ialah haji dan umrah yang 
sunat. Kedua-duanya merupakan tangga peningkatan ke arah kelebihan- 
kelebihan dan kemuliaan-kemuliaan, juga dapat membangkitkan unsur- 
unsur rohani. 

Di bawah ini diperturunkan hasil bagi orang orang yang mengerjakan 
haji dan umrah. As-Syaikhan meriwayatkan daripada Abi Hurairah r.a 
berkata: “Aku mendengar Rasulullah s.a.w bersabda: 


“Siapa yang melakukan ibadat haji dan tidak berbuat keji dan fasik, 
maka ia akan kembali bersih dan dosanya bagaikan bayi yang lahir dari 
kandungan ibunya.” 


As-Syaikhan meriwayatkan lagi bahawa Rasulullah s.a.w telah 
bersabda: “Kelakuan umrah sampai kepada umrah yang akan datang 
merupakan tebusan dosa yang terjadi di antara kedua umrah itu. Dan haji 
mabrur itu tidak ada balasannya selain dari syurga.” 


Seterusnya Muslim meriwayatkan daripada 'Aisyah r.a, bahawa 
Rasulullah s.a.w telah bersabda: 


“Tidak ada hari yang paling baik untuk membebaskan seseorang 
hamba daripada api neraka kecuali hari Arafah.” 


As-Syaikhan meriwayatkan lagi daripada Ibnu Abbas r.a bahawa Nabi 
s.a.w telah bersabda: 


“Umrah yang dilakukan pada masa bulan Ramadan sama dengan haji 
yang dikerjakan bersama denganku.” 


Jika beginilah wahai saudaraku para pendakwah, tentang balasan bagi 
orang yang beribadat dan ganjaran pahala bagi orang yang mengerjakan 
amalan-amalan sunat dengan penuh khusyu', maka bersungguh- sungguhlah 
dengan sentiasa berbekal dan melengkapkan diri dengan amalan-amalan 
sunat untuk memperolehi pahala dan balasan yang besar di hari akhirat. 
Semoga engkau diliputi oleh Allah s.w.t dengan kasih sayang, keredaan dan 
keampunan-Nya, serta terhitung daripada orang-orang yang dapat menaiki 
tangga kesempurnaan, kesucian dan kerohanian. 


Kita telah membicarakan wahai saudara-saudaraku para pendakwah 
tentang perkara-perkara penting yang dapat memberikan tenaga rohiah jiwa 
manusia dan membekalkan hatinya dengan limpahan kesucian. Bahkan ianya 
yang dapat menjadikan kamu contoh-contoh yang baik dan salihah dalam 
keikhlasan dan takwa serta pengorbanan dan perjuangan. 


Engkau telah melihat di antara perkara-perkara itu ialah yang 
menyentuh soal hati dan ia merangkumi: 


— Sentiasa bermuragabah dengan Allah. 
— Mengingati mati dan apa yang berlaku selepasnya. 
— Mengingati akhirat dan keadaan-keadaannya. 


Dan di antaranya juga ialah amalan-amalan yang boleh dipraktikkan 
atau dilaksanakan seharian, ianya merangkumi: 


— Membaca al-Ouran al-Karim dengan tadabbur dan penuh khusyu. 

— Sentiasa mendampingi nabi melalui sirah dan perjalanan hidupnya 
yang murni. 


— Sentiasa mendampingi orang-orang salih yang dipilih oleh Allah, 
seperti aulia-aulia Allah dll. 


— Sentiasa mengekalkan zikrullah pada setiap waktu dan keadaan. 


— Menangis ketika berseorangan di tempat sunyi kerana takutkan 
Allah. 


— Sentiasa berkekalan dalam membekali diri dengan ibadat dan 
amalan-amalan sunat. 


Pada pendapat saya bahawa para pendakwah, apabila mereka sentiasa 
merasakan kelazatan kerohanian, diri-diri mereka akan memancarkan cahaya 
kebersihan, jiwa-jiwa mereka akan menerbitkan pancaran-pancaran 
keikhlasan dan roh-roh mereka akan berada di langit kesucian dan ilham 
bahkan mereka akan menjadi contoh yang tinggi kepada orang-orang yang 
meminta belajar dan bertemu mereka dalam kebenaran memperkatakan 
sesuatu perkataan kebaikan tingkah laku, kekuatan pengorbanan, sentiasa 
menunjukkan contoh yang baik, sentiasa membuat perubahan yang syumul 
dan melakukan islah yang berterusan. 


Firman Allah s.w.t, surah Yunus ayat 58: 


“Katakan, dengan kurnia Allah dan dengan rahmat-Nya.” (Yakni Allah 
turunkan Ouran dan nasihat itu dengan kurnia-Nya) maka dengan itu hendaknya 
mereka bergembira, iaitu (Ouran dan nasihat-nasihat) itu lebih baik dari apa yang 
mereka kumpulkan.” (Yunus :58) 

Kesan Kerohanian Dalam Pembinaan Islam Dan 
Perubahan. 


Dengan taufik Allah dan mempergantungkan diri kepada-Nya, aku 
berpendapat: 


Seorang pendakwah apabila takwa memenuhi dirinya, dia sentiasa 
bermuragabah dan merasakan kebesaran Allah, seterusnya dia sentiasa 
melakukan tilawah dengan penuh tadabbur dan khusyu, dia sentiasa 
berakhlak dan mencontohi Rasulullah s.a.w, dia sentiasa bersahabat dengan 
orang-orang dari kalangan yang baik, dia sentiasa mengingati Allah dalam 
keadaan tetap dan ketenangan dan dia sentiasa meneruskan ibadat-ibadat 
sunat dengan penuh tagarrub dan penuh khusyu. 


Seorang pendakwah, apabila dia berkeadaan demikian, apabila dia 
berkhutbah atau berceramah atau menyeru kepada Allah, engkau akan 
melihat keimanan memancar di matanya, keikhlasan memenuhi wajahnya, 
kebenaran bersama-sama dengan suaranya yang penuh kasih. sayang, 
kekhusyukan gaya percakapannya dan isyarat tangannya. Bahkan 
perkataannya berjalan di dalam hati-hati dan menembusi kegelapan jiwa-jiwa 
sebagaimana air yang bersih dan sejuk mengalir dalam diri yang dahaga dan 
sebagaimana cahaya yang menembusi gelombang-gelombang kezaliman. 
Mereka itulah orang-orang yang mendapat petunjuk Allah dan dengan 
petunjuk itu mereka memberi petunjuk keadaan manusia, dengan 
pendakwahan mereka manusia menyahutinya, dengan peringatan mereka 
hati-hati menjadi gementar dan airmata mengalir, orang-orang yang berdosa 
bertaubat dan orang-orang yang sesat mendapat petunjuk. 


Rohaniah Para Pendakwah: Kesannya dalam kefahaman dan “istinbat” 
(mengeluarkan pengajaran) 


Apabila jiwa seorang pendakwah itu telah bersinar dengan kekuatan 
kerohanian, berhubung dengan Allah dan berdetik dengan perasaan takwa, 
pengertian-pengertian dan rahsia-rahsia yang tidak dapat dirasai kecuali oleh 
golongan yang bertakwa akan terbuka dan terdedah padanya. 


Umar bin al-Khattab r.a telah mengutamakan Abdullah Ibn Abbas r.a 
dan mengiktiraf kelebihan dan kedudukannya dalam memahami al-Our'an 
dan mentafsirkan ayat-ayatnya walaupun umurnya ketika itu masih muda. 
Pada suatu ketika Umar mengajak ibn Abbas ke suatu majlis yang dihadiri 
oleh mereka yang menyertai perang Badr yang terkenal dengan kelebihan 
dan kedudukan mereka yang terkedepan. Umar merasakan mereka seolah- 
olah berkata: Kenapakah Umar memasukkan pemuda ini bersama-sama kami 
sedangkan kita juga mempunyai anak-anak sepertinya? Ibn Abbas berkata: 
“Suatu hari beliau memanggil aku dan memasukkan aku bersama-sama 

dengan mereka. Aku tidak mendapatinya mempunyai sebarang tujuan 
kecuali untuk menunjukkan kebolehanku.” 


Umar berkata: Apa pendapat kamu semua mengenai ayat ini: 


“Apabila datang pertolongan Allah dan kemenangan, dan engkau melihat 
manusia masuk agama Allah berduyun-duyun, maka ucapkanlah tasbih dengan 
memuji Tuhan-Mu dan mintalah keampunan-Nya, sesungguhnya Ia sangat-sangat 
menerima taubat.” (Surah An-Nasr) 


Setengah dari mereka mendiamkan diri dan tidak mengeluarkan 
sepatah kata pun sementara setengahnya menyatakan: Kita telah 
diperintahkan untuk memuji-Nya dan memohon keampunan dari-Nya 
apabila kita mencapai kemenangan! 


Umar lalu berpaling kepada Ibn Abbas dan berkata, adakah engkau 
berpendapat demikian wahai Ibn Abbas? 


Abdullah berkata: “Aku berkata, tidak.” 
Umar: “Apa pendapatmu?” 


Aku: “Ayat itu menandakan kewafatan Rasulullah s.a.w, Allah 
memberitahu baginda melalui ayat itu.” 


Umar: “Apabila datangnya kemenangan dari Allah dan pembukaan 
Mekah itulah alamat kewafatanmu. Maka bertasbihlah dengan memuji 
Tuhanmu dan pohonlah keampunan dari-Nya. Sesungguhnya Dia Maha 
Penerima Taubat! Aku tidak mengetahui berkenaan ayat itu melainkan 
sepertimana yang engkau katakan.” 


Ibn Abbas dan Umar al-Farug r.a kedua-duanya dapat melihat isyarat 
yang menandakan dekatnya ketibaan ajal Rasulullah s.a.w walaupun isyarat 
tersebut tidak jelas dari surah ini. Hanya orang-orang yang telah diberi ilham, 
kemampuan dan kefahaman sahaja yang mampu menyelaminya. 


Sebuah hadis yang terdapat dalamnya isyarat (petanda) yang 
membuktikan tentang kefahaman mereka berdua (Umar dan Ibnu 'Abbas) 
ialah apa yang didatangkan di dalam sahih Muslim: Sebelum kewafatan 
Rasulullah s.a.w, baginda banyak sekali mengucapkan: 


Lalu “Aisyah bertanya, “Apakah dia kalimat-kalimat yang sering anda 
sebut itu wahai Rasulullah?” Baginda bersabda: “Telah dijadikan bagiku 
suatu petanda bahawa apabila aku melihatnya aku mengucapkannya.” 
(Tandanya itu ialah) 


“Apabila telah datang pertolongan Allah dan kemenangan.” 


Kadang-kadang pengertian sesuatu ayat itu jelas tapi ianya tidak dapat 
diselami oleh akal. Perlulah bagi seseorang yang faham dan jelas tentang ayat 
tersebut menerangkan dengan sebaik-baiknya hubungan-hubungan yang 
dapat mengeluarkan pengertian ayat yang sebenarnya. 


Contohnya: Setengah orang ramai telah mengadu kepada Ali bin Abi 
Talib k.w tentang 'Asim bin Ziad, kerana dia dikatakan memakai pakaian 

yang kasar, rneninggalkan makanan-makanan yang baik, menjauhi isterinya 
dan membiarkan anaknya. Ali berkata: “Bawalah beliau kepadaku.” Maka 
apabila dilihatnya “Asim, wajahnya menjadi muram dan berkata: “Celakalah 
engkau wahai 'Asim! Adakah engkau tahu bahawa Allah telah mengurniakan 
kepada engkau segala nikmat kemudian engkau tidak menyukai nikmat- 
Nya? Engkau telah menghina Allah dengan demikian itu. Tidakkah engkau 
mendengar firman-Nya: 


“Ia buatkan air dua laut (yang masin dan yang tawar) mengalir, sedang 
keduanya pula bertemu. 


Di antara keduanya ada penyekat yang memisahkannya, masing-masing tidak 
melampaui sempadannya. 


Maka yang mana satu di antara nikmat-nikmat Tuhan-Mu yang kamu 
dustakan. 


Dari kedua laut itu, keluar mutiara dan marjan.” (ar-Rahman: 19 - 22) 


“Demi Allah, sesungguhnya menzahirkan nikmat Allah s.w.t. di 
hadapan manusia dengan membanyakkan amalan dan tindakan adalah lebih 
disukai oleh-Nya daripada melahirkan percakapan dan pembicaraan yang 
banyak sedangkan sesungguhnya engkau telah mendengar firman Allah: 


“Dan terhadap nikmat Tuhanmu maka hendaklah kamu menyebut- 
nyebutnya.” (Ad-Dhuha: 11) 


Ini adalah merupakan suatu renungan yang indah dari Ali r.a. Berapa 
kalikah kita membaca firman Allah (Yakhrijuminhumallu' lu uwalmarjan) 
maka kita tidak akan dapat berhenti di suatu noktah pun dari ayat ini 
sehingga Saidina Ali mengistinbatkan dan berkata: “Adakah engkau tidak 
melihat bahawa Allah menciptakan nikmat-nikmat ini dan telah 
mengharuskan bagi engkau kemudian Dia menegah engkau dari 
menikmatinya.” 


Hubungan yang lahir di antara surah ar-Rahman dan surah ad-Dhuha 
ini adalah hubungan yang tidak dapat diistinbatkan oleh insan biasa. Hukum 
ini menyatakan bahawa melahirkan nikmat-nikmat Allah secara amali 
dengan menggunakan-Nya adalah lebih disukai dari menyatakannya melalui 
perkataan sahaja. 


Bukhari meriwayatkan bahawa Ali k.w pernah disoal: “Adakah 
Rasulullah s.a.w telah mengkhususkan kepada kamu suatu ilmu yang tidak 
diketahui oleh manusia yang lain? Jawabnya: “Tidak, demi Tuhan yang 
menciptakan biji-bijian dan meniupkan angin, melainkan suatu kefahaman 
yang diberikan Allah kepada seseorang hamba-Nya.” 


Seseorang pendakwah yang bersifat Rabbani diberikan kemampuan 
untuk memahami dan mengistinbatkan kitab Allah kerana kebersihannya, 
ketinggian rohaninya, jiwanya yang bercahaya, kesucian dirinya dan cahaya 
yang gemilang di wajahnya. 

Sejarah Mereka Yang Melakukan Islah Dan 
Pengorbanan. 


Tidak syak lagi bahawa seseorang pendakwah yang bersifat Rabbani 
apabila beliau telah sampai ke peringkat ketakwaan, kefahaman dan 
kerohanian yang tinggi dan dirinya telah dihiasi dengan nilai-nilai yang 
tinggi seperti ikhlas, benar, iman yang panas (mendalam) maka ia akan 
bergerak dalam medan dakwah dan jihad sebagai seorang dai yang benar 
dan mujahid yang ikhlas pada jalan Allah sehingga dia melihat umat Islam 
teguh dan tentera kebatilan dikalahkan serta semuanya berundur, dan panji 
kebenaran diangkat mengatasi panji panji yang lain, maka ketika dia akan 
bergembira dengan kemenangan yang diberikan Allah kepadanya dan 
sokongan dari-Nya kepadanya. 


Perhatikanlah kepada apa yang telah diungkapkan oleh ulamak- 
ulamak besar yang lalu dan kini tentang para pendakwah yang memiliki 
kekuatan rohani dan tokoh-tokoh pendidik Rabbani di dalam usaha-usaha 
mereka di bidang pendidikan dan islah serta sikap kepahlawanan jihad 
mereka dalam rangka kita memahami kesan-kesan yang ditinggalkan mereka 
dan islah yang mereka telah lakukan serta perubahan yang mereka telah 
wujudkan. 


Syeikh Muhammad Abu Zahrah rahimahullah dan juga Ustaz Faudah 
telah menyatakan bahawa dalam zaman kita yang muta' akhir ini, penekanan 
kepada tarbiyyah rohiyyah mempunyai keistimewaan-keistimewaan dan 
kesan-kesan yang jelas di mana orang-orang Islam di Afrika Barat, Tengah 
dan Selatan, keimanan mereka adalah buah daripada penekanan tarbiyyah 
rohiyyah. Imam besar as-Sanusi dia melakukan islah di antara orang-orang 
Islam, perkara yang mula-mula sekali di tekankannya adalah menyusun 
sukatan (manhaj) pendidikan kerohanian. Minhaj tersebut pada zatnya 
merupakan sesuatu yang asing. Dia hanya mengambil orang-orang yang 
berkeinginan sahaja yang kemudiannya diolah untuk menjadi orang-orang 
yang bekerja (rijal amal) untuk itu beliau telah menubuhkan zawiyah- 
zawiyah dan zawiyah yang pertama sekali didirikannya di sebuah gunung, 
kemudian di padang-padang pasir dan dengan usaha pemuda-pemuda 
mereka dan kekuatan yang ada pada mereka terpancarlah air yang 
kemudiannya dapat dimanfaatkan untuk pertanian. 


Mereka diajarkan berperang dan melontar lembing sehinggalah 
mereka dapat menumpaskan penjajah Itali lebih daripada 20 tahun setelah 
Daulah Othman gagal untuk membantu penduduk Libya. 


“Puak Sanusi ini melancarkan serangan yang berterusan sehinggalah 
Allah menghina kerajaan Itali.” 

Ustaz Sabri "Abidin menyatakan dalam satu seminar Liwa' al-Islam: 
“Sebenarnya Mursyidin Rabbani mengembangkan Islam di seluruh alam dan 
suka saya sebutkan di sini bahawa sejak lima puluh tahun yang lepas Syeikh 
al-Bakri telah menulis sebuah buku yang memuatkan kata-kata para 
mubaligh Kristian: “Ke manapun kami pergi walaupun ke tempat yang 
paling jauh daripada kemajuan dan pembangunan di Afrika dan pendalaman 
Asia, kami dapati al-Mursyid sentiasa mendahului dan mengatasi kami. Aku 
telah melihat satu missi mubaligh Sweden di sempadan Habsyah, Sudan dan 
Eriteria. Aku dapati pondok-pondok yang didirikan oleh pendidik rabbani 
dan orang-orangnya telah berjaya memusnahkan segala usaha yang 
dijalankan oleh pendakwah-pendakwah Kristian Sweden sejak 40 tahun yang 
lalu. 


Seorang pendakwah yang agung, Abu Hassan an-Nadawi dalam 
bukunya “Pemuda-pemuda Yg. Berfikrah Dakwah” muka surat 249, tentang 
seorang alim yang bersifat rabbani iaitu al-Syeikh Abdul Oadir al-Jailani: 
“Seramai lebih kurang 70 ribu orang telah menghadiri majlis pengajiannya, 
5,000 orang Yahudi dan Nasrani menganut Islam melaluinya, lebih seratus 
ribu orang yang bertaubat dengan tangannya, pintu kesetiaan (bai'ah) dan 
taubat dibuka atas kegigihannya, maka masuklah di dalamnya sejumlah 
manusia yang tidak terhitung bilangannya kecuali oleh Allah s.w.t. Keadaan 
mereka diperbaiki, Islam mereka diperelokkan dan al-Syeikh berterusan 
mendidik mereka, memuliakan mereka serta keluarga mereka. Golongan 
rohani ini menjadi orang-orang yang bertanggungjawab selepas melakukan 
bai'ah, taubat dan memperbaharui keimanan, kemudian al-Syeikh telah 
memberikan tauliah kepada sebilangan besar daripada mereka yang memiliki 
kepandaian, istigamah dan keupayaan untuk mendidik. Maka bertebaranlah 
mereka di seluruh pelusuk, menyeru manusia kepada Allah, mendidik jiwa- 
jiwa dan memerangi syirik, jahiliyyah, bida ah serta kemunafikan. 


Dakwah Islam berkembang dengan pesat sekali, tegaklah kelompok 
dan markas-markas keimanan, berdirilah sekolah-sekolah kebajikan, ikatan 
jihad dan perkumpulan-perkumpulan ukhuwwah di seluruh pelusuk dunia 
Islam. 


Para pengganti dan murid-muridnya serta pemuka-pemuka dakwah 
dan tarbiyyah di kurun-kurun yang berikutnya mempunyai saham yang 
besar dalam menjaga roh Islam, cahaya iman, semangat dakwah dan jihad 
dan kekuatan melawan tuntutan nafsu dan syahwat. 


Kalaulah bukan kerana mereka tentulah kebendaan yang pernah 
menduduki hati kerajaan-kerajaan dan kemajuan umat ini akan 
bermaharajalela dan kejahatan hidup dan kecintaan terhadapnya akan 
bertunas di hati individu-individunya. 


“Mereka memberikan saham yang besar dalam usaha 
mengembangkan Islam ke kawasan-kawasan yang jauh di mana tentera Islam 
tidak sampai ke sana ataupun tidak berupaya ditundukkan di bawah 

Kerajaan Islam. Islam berkembang di Afrika, Rusia, Kepulauan Lautan Hindi, 
Cina dan India.” 


Ustaz kami Muhammad Raghib at-Tibakh rahimahullah berkata dalam 
kitabnya “Thagafatul Islamiyyah” Di antara peninggalan dan kesan-kesan 
baik yang dilakukan oleh tokoh-tokoh pendidik ini ke atas umat Islam ialah 
raja-raja dan para pemerintah apabila mereka ingin melakukan jihad, 
sebahagian besar dari mereka memberikan semangat pendokong-pendokong 
mereka untuk keluar berjihad. Oleh kerana besarnya keyakinan mereka 
terhadap tokoh-tokoh tarbiyyah dan kepatuhan kepada mereka, pengikut- 
pengikut ini tanpa berlengah-lengah segera menyusun barisan mujahidin 
yang terdiri dari suatu bilangan yang besar yang dengan sepenuh hati 
menyertai barisan tersebut. Inilah yang menjadi faktor utama kepada 
kemenangan mereka.” 


Syakib Arsalan, seorang penulis Islam yang masyhur di dalam 
bukunya, “Hadhral Alamul Islami” di bawah tajuk “Kebangkitan Islam di 
Afrika dan faktor pendorongnya' menyatakan, “Di kurun yang ke 18 dan 19, 
satu kebangkitan baru telah berlaku dengan didokong oleh pengikut- 
pengikut dua buah sekolah: al-Oadiriah dan asy- Syadzaliah. 


Al-Oadiriah adalah pengembang agama Islam yang bersemangat 
tinggi di Afrika Barat, daripada Sinigal hingga Banin yang berhampiran 
dengan Mussab (sungai Nigeria), Mereka menyebarkan Islam melalui 
perniagaan dan pembelajaran. Di waktu pembelajaran itulah mereka 
menyampaikan Islam kepada anak-anak orang kulit hitam, seterusnya 
mereka menghantar pelajar-pelajar yang cerdik ke sekolah-sekolah di 
Torobils, Oairawan, Universiti Oarawiyyun di Fas dan Universiti al-Azhar di 
Mesir. Maka keluarlah dari sana mahasiswa-mahasiswa yang berijazah, lalu 
kembali ke negeri-negeri itu untuk menghadapi golongan pengembang 
Kristian di Sudan.” 


Sambil membicarakan tentang Syaikh Oadiriyyah beliau berkata, 
“Syeikh Abdul Oadir Jailani yang lahir di Parsi iaiah seorang mursyid yang 
agung yang mempunyai pengikut-pengikut yang tidak terhitung ramainya. 
Tarikatnya telah sampai ke Sepanyol dan tatkala Kerajaan Arab telah hilang 
pengaruhnya dari Grenada, pusat sekolah ini telah berpindah ke Fas. Melalui 
sekolah inilah, banyak bentuk-bentuk bid'ah telah dihapuskan dari 
kehidupan orang-orang Barbar dan mereka mula berpegang kepada Sunnah 
dan Jamaah. Sekolah ini jugalah yang berperanan untuk memberikan tunjuk 
ajar kepada orang-orang kulit hitam Afrika Barat.” 


Berkenaan dengan Sekolah asy-Syadzaliah dan imamnya pula, beliau 
menceritakan ”...Syadzali adalah sebenarnya dinisbahkan kepada Abu al- 
Hassan asy Syadzali yang mengambil alih dari Abdul Salam bin Musyaisy 
dari Abu Madyan. Sekolah ini merupakan antara sekolah yang ulung-ulung 
sekali memasukkan tarbiyyah rohiyyah ke dalam pembelajaran di sebelah 
Maghribi. Pusatnya terletak di Marakisy. Di antara syeikh-syeikhnya ia iah 
Al-Arabiyy ad-Dargawi yang mempunyai semangat tinggi hingga 

pengaruhnya meluas ke Maghribi Tengah. Pengikut-pengikutnya telah 
menyerahkan saham yang besar dalam menentang penjajahan Perancis.” 


Kita juga tidak sepatutnya melupakan pengaruh seorang alim — 
Syeikh Jamaluddin ke atas cucu Jenghiz Khan yang bergelar Tughluk Timur 
Khan yang kemudiannya memeluk Islam bersama-sama pengikut- 
pengikutnya. Kisah pengislamannya ada disebutkan oleh Abu al-Hassan an- 
Nadawi di dalam bukunya “Pemuda-pemuda Yg. Berfikrah Dakwah Islam”: 
Sultan Kasyghar (1347 — 1363 M) yang bernama Tughluk Timur Khan telah 
menganut Islam di bawah bimbingan Syeikh tersebut — Jamaluddin — yang 
berasal dari Bukhara. Mengikut ceritanya, beliau bersama dengan kawannya 
sedang berada datam perjaianan dan mereka secara kebetulan melintasi tanah 
larangan kepunyaan Sultan di mana tanah itu dikhususkan untuk perburuan. 
Sultan memerintahkan mereka untuk ditangkap dan dihadapkan kepadanya. 
Dengan marah baginda berkata: 


“Bagaimana kamu dapat memasuki kawasan laranganku ini tanpa 
mendapat keizinanku?” Syeikh itu berkata: “Kami adalah orang asing di sini 
dan kami tidak menyedari ia merupakan tanah larangan!” Tatkala baginda 
mengetahui mereka berbangsa Iran, baginda pun berkata sambil mengejek: 
“Seekor anjing lebih mulia dari orang-orang berbangsa Iran!” Syeikh itu lalu 
menjawab: 


“Sultan ini benar. Jika Allah tidak memuliakan kami dengan satu 
agama yang benar, tentulah kami ini lebih hina dari anjing-anjing.” Raja itu 
tercengang. Baginda meneruskan perburuannya namun perkataan Syeikh itu 
tetap berlegar dalam kepalanya dan apabila pulang, baginda memerintahkan 
supaya mereka dihadapkan sekali lagi kepada baginda selepas daripada 
selesainya perburuan nanti. 


Apabila baginda pulang, maka baginda telah bersendirian dengan 
Syeikh Jamaluddin dan berkata: “Huraikan kepada beta apa yang engkau 
maksudkan dengan ucapanmu tadi.” Syeikh itupun menghuraikan Islam 
dalam satu bentuk penghuraian yang menarik dan menggetarkan hati raja 
tersebut, serta menggambarkan kekufuran pula dengan satu gambaran yang 
begitu buruk dirasakan oleh sultan itu, dan dia kini benar-benar menyedari 
bahawa dia sekarang ini sedang berada dalam suatu kesesatan. Walau 
bagaimanapun Sultan itu beranggapan bahawa kalau baginda mengiklankan 
keislamannya pada waktu itu juga, maka dia tidak akan mampu untuk 
mengislamkan seluruh rakyatnya. Lantaran itu dia telah mengharapkan 
kepada Syeikh itu supaya menunggu kelslaman baginda sehinggalah baginda 
dilantik menjadi Sultan yang sebenarnya (sebelumnya hanya sebagai raja 
muda) dan menduduki takhta kerajaan. Pada masa tersebut syeikh itu 
bolehlah menziarahinya untuk proses keislaman baginda dan rakyat baginda. 


Walau bagaimanapun Syeikh Jamaluddin telah meninggal dunia 
apabila pulang ke negerinya setelah ia ditimpa sakit yang tenat. Ketika itu 
sudah hampir menemui ajalnya dia telah memanggil anaknya, Rasyiduddin 
dan berwasiat: “Sesungguhnya Tughlug Timur Khan pada suatu hari nanti 

akan menjadi seorang raja yang besar. Bila engkau telah mendengar berita itu 
maka ziarahilah baginda dan peringatkanlah kepadanya tentang janjinya 
kepadaku untuk memeluk Islam selepas baginda menaiki takhta kerajaan.” 


“Ketika Tughlug Timur Khan menaiki takhta menggantikan ayahnya, 
Syeikh Rasyiduddin telah memasuki satu gerombolan tentera dengan tujuan 
untuk melaksanakan wasiat ayahnya, tetapi pasukan tentera itu telah 
menghalangnya daripada memasuki dan menemui Raja Tughlug Khan. Pada 
suatu hari ia telah melaungkan azan berhampiran dengan khemah Sultan 
tersebut di waktu Subuh. Baginda terjaga dari tidurnya dan murka, akhirnya 
meminta supaya Syeikh itu menemuinya. Syeikh Rasyiduddin telah 
menyampaikan salam daripada ayahnya Jamaluddin. Lantas raja itupun 
teringat kepadanya seraya melafazkan dua kalimah syahadah. Islam 
kemudiannya berkembang di kalangan rakyat baginda dan akhirnya menjadi 
satu agama bagi seluruh jajahan takluknya, di mana mereka sebelum ini 
menganut agama Buddha dengan begitu lama sekali.” 


Perkara-perkara ini semuanya telah berlaku selepas serangan orang- 
orang Tartar ke atas dunia Islam pada kurun ketujuh hijrah maka berlakulah 
kelemahan dan kemusnahan ke atas orang-orang Islam. Orang-orang Tartar 
itu tidak meninggalkan sesuatupun kepada umat Islam kecuali roh yang 
lemah dan lesu. Ketika inilah segala penentangan dan pedang-pedang jihad 
begitu berkurangan sekali bahkan peranan dan pengaruhnya ke atas umat 
Islam telah menjadi semakin pudar. Umat Islam telah diliputi dengan 
kekecewaan dan putus asa dan mereka beranggapan adalah mustahil bagi 
mereka untuk menundukkan orang-orang Tartar tersebut. Mereka merasakan 
seolah-olah Islam ini sudah tidak mempunyai masa depan dan kewujudan. 


Walau bagaimanapun Allah s.w.t dengan kehendak-Nya telah 
menghidupkan satu golongan ulama' yang Rabbani serta para du'at yang 
ikhlas dan benar. Pengaruh mereka telah menyerap masuk ke dalam jiwa 
orang-orang Tartar yang keras dan liar itu. Pintu-pintu hati mereka telah 
berjaya dibuka dengan kebenaran Islam, seterusnya kaum Tartar itu telah 
memahami serta menganut Islam dengan beramai-ramai. Tidak beberapa 
lama selepas kemaraan mereka ke atas dunia Islam dan penaklukan yang 
lama ke atasnya, mereka telah menganut Islam dan menjadi pembela- 
pembelanya sehingga terdapat di kalangan mereka para fugaha', pendakwah 
dan mujahidin. 


Semua ini adalah merupakan usaha-usaha yang telah dibuat oleh para 
Mursyid Rabbani dan juga para du'at yang ikhlas. Merekalah yang telah 
menyelamatkan umat manusia ini daripada keberhalaan dan kehidupan yang 
liar, seterusnya mengajar dan mendidik mereka bagaimana menghormati 
kemuliaan seseorang manusia serta bagaimanakah pula untuk membebaskan 
diri daripada kekufuran dan kesesatan lantas memasuki lingkungan 
ubudiyyah dan keimanan. Ini semua tidak lain adalah disebabkan kelebihan 
pancaran ubudiyyah, dakwah rabbani serta kegigihan mereka dalam 
melaksanakan tabligh dan islah. Semoga Allah memberikan sebaik-baik 

balasan kepada mereka dan seterusnya meletakkan mereka di tempat yang 
tinggi di akhirat kelak, insyaAllah s.w.t. 


Mereka inilah manusia-manusia yang telah meninggalkan kesan yang 
besar kepada sejarah kemanusiaan, seterusnya menjadi ikutan buat generasi 
berikutnya. Cerita-cerita mengenai orang-orang yang telah berjaya 
mempengaruhi, membaiki dan mengubah umat Islam ini adalah begitu 
banyak sekali sehingga kita tidak menghadkannya. Di antara mereka itu ialah 
seperti Imam Ahmad bin Hanbal, Imam Syafie, Imam Abu Hanifah, Imam 
Malik, Imam Hasan al-Basri, Imam al-Fudhail bin Iyadh, Imam Makruf al- 
Kharkhi, Imam al-Junaid al-Baghdadi, Imam Hujjatul Islam al-Ghazali, Imam 
Jalaluddin al-Rumi, Imam Syeikh Al-Islam Ibn Taimiyyah, Imam Abu Yazid 
al-Bastani, Imam Sahl Tastari, Imam Said an-Nursi, Imam Hasan al Banna dan 
berpuluh-puluh bahkan beratus-ratus lagi imam-imam selain dari mereka. 


Mereka itulah imam-imam rabbani yang telah memikul 
tanggungjawab dakwah dan risalah Islam serta tanggungjawab hidayah. 
Mereka menghimpunkan ibadah dan jihad, menyatukan hak Allah dan hak 
hamba, menyuarakan petunjuk dan kebenaran di hadapan orang-orang yang 
zalim, memperbaharui ukhuwwah Islam melalui dakwah dan hubungan 
peribadi antara mereka. Kesannya mereka berjaya mengislamkan manusia 
dengan penuh kefahaman dan penghayatan di mana sebelumnya Islam yang 
dianuti diterima secara adat dan warisan sahaja. Pengikut-pengikut mereka 
juga telah dapat merasai kemanisan Islam dan kelazatan iman yang mana 
sebelumnya tidak diperolehi. Mereka berjaya membebaskan manusia dari 
kekuasaan nafsu, syahwat dan kecintaan terhadap dunia kepada cahaya 
kebenaran, petunjuk Islam dan kelazatan dalam mentaati Allah dan 
bermunajat kepada-Nya. Mereka seterusnya mengikat kebenaran dengan 
Syariat Allah bukan dengan peribadi mereka sendiri. Mereka telah 
mendalami terlebih dahulu ketetapan-ketetapan syarak dan menerima segala 
kritikan terhadap kesilapan mereka serta saling nasihat-menasihati sesama 
mereka dengan suatu pegangan bahawa mereka hanyalah manusia biasa 
yang terdedah kepada kesilapan. Hanya para anbiya' sahaja yang mereka 
imani bersifat maksum dan yang suci dari maksiat adalah malaikat. Semoga 
Allah s.w.t memberikan rahmat kepada Imam Malik ketika beliau di hadapan 
kubur Rasulullah s.aw mengungkapkan satu ungkapan yang begitu 
masyhur. “Tidak ada seseorangpun yang menolak atau ditolak pendapatnya 
kecuali penghuni kubur ini, sambil ia menunjukkan ke kubur baginda s.a.w. 


Di antara pendirian yang abadi yang telah ditunjukkan oleh ulama'- 
ulama' Rabbani ialah apa yang ditunjuk oleh seorang pemimpin Islam dari 
Turki, Syeikh Said an-Nursi yang dikenali sebagai Badi uzzaman. Sikap ini 
dikemukakan olehnya ketika dia merasakan ada di antara pelajar-pelajarnya 
yang cenderung untuk mengagungkan, membesarkan serta mengikut asas- 
asas kebenaran dengan peribadinya yang tinggi, lalu dia berkata dengan 
bertujuan memberi nasihat, “Hendaklah kamu menjauhi sikap 
menyandarkan kebenaran yang saya selama ini dengan peribadi saya seru 
dan hendaklah kamu semua bersegera menghubungkan dengan kitab Allah 

dan sunnah Nabi s.a.w. Saya bukanlah maksum. Jika kamu hubungkan 
kebenaran itu denganku, kemudian aku melakukan dosa atau 
penyelewengan, ini akan menyebabkan kamu akan berpaling dari kebenaran 
tersebut disebabkan oleh dosa dan penyelewenganku.” 


Mursyid yang mendakwa dirinya terpelihara dan maksum yang 
membataskan pengikutnya kepada menerima ajarannya sahaja, memalingkan 
mereka daripada pengaruh al-Ouran dan pembacaannya, menyuruh 
pengikutnya supaya mendiamkan diri apabila ia melakukan maksiat, 
menghadkan Islam di sekitar tazkiah nafsiah (pembersihan diri) dan 
menggantungkan hukum-hukum jihad, maka mereka semua adalah dikira 
sebagai jahil. Sementara itu Mursyid yang bermuka-muka di hadapan 
pemerintah, mendiamkan diri daripada kemungkaran yang dilakukan oleh 
pemerintah sedangkan ia menghadiri di majlis-majlis mereka adalah juga 
dikira sebagai jahil. 


Lantaran itu maka bersungguh-sungguhlah wahai saudaraku para 
pendakwah, supaya engkau menjadi para pendakwah yang mempunyai 
kerohanian yang tinggi, penuh kesedaran dan sebagai orang-orang yang 
memberikan petunjuk Rabbani, benar serta ikhlas. Semoga dengan itu Allah 
s.w.t akan memberikan petunjuk kepada manusia ramai melalui usahamu. 
Seterusnya engkau akan dicatatkan oleh sejarah sebagai pendakwah yang 
membuat perubahan kepada pembinaan Islam. Semoga engkau juga akan 
menjadi matahari petunjuk dan sinaran keimanan yang akan 
menyemarakkan hidayah Allah s.w.t dengan pertolongannya insyaAllah. 

PENUTUP 


Selepas daripada engkau telah mengetahui, wahai saudaraku 
bahawasanya jalan ke arah peningkatan kerohanian itu ialah ketakwaan 
kepada Allah s.w.t, sementara jalan kepada takwa itu sendiri pula ialah: 


Mu'ahadah: dengan itu ianya akan menjadikan engkau seorang yang 
benar-benar istigamah dijalan Allah s.w.t. 


Muragabah: dengan itu engkau akan menjadi seorang yang sentiasa 
dapat merenungi serta merasai kebesaran dan keagungan Allah s.w.t. 


Muhasabah: dengan itu engkau akan menjadi bebas dan merdeka 
daripada dorongan-dorongan nafsu dan syahwat. 


Mu'agabah: dengan itu engkau akan dapat menjaga diri engkau 
daripada kesilapan dan penyelewengan. 





Mujahadah: dengan itu engkau akan sentiasa dapat memperbaharui 
kecergasan engkau dalam beribadat. 


Selepas daripada itu engkau juga telah mengetahui makanan serta 
dorongan kerohanian itu ialah: 


1. Perasaan engkau yang sentiasa bermuragabah kepada Allah s.w.t 
mengingati kematian serta perkara-perkara yang berlaku selepasnya 
juga merenungi tentang pembentangan hari akhirat serta suasana- 
suasana yang berlaku semasanya. 


2. Perjalanan dan tingkahlaku engkau secara amali yang diikatkan 
dengan sentiasa membaca al-Our'an dengan tadabbur dan khusyu', 
sentiasa bersama dengan sirah nabi yang murni dan harum itu, juga 
bersama dengan perjalanan-perjalanan ahli makrifat dengan Allah 
s.w.t, sentiasa berzikir ke hadrat Allah s.w.t dalam setiap waktu dan 
keadaan, sentiasa menangis lantaran takutkan Allah s.w.t sama ada 
semasa muhasabah atau berkhalwat serta dengan sentiasa 
memperbanyakkan perbekalan-perbekalan daripada ibadat-ibadat dan 
amalan sunat. 


Kemudian daripada itu engkau juga telah mengetahui tentang kesan- 
kesan kerohanian di dalam bidang-bidang pembinaan, pembaikian serta 
perubahan dan juga dalam memahami ayat-ayat Our'an supaya dapat 
mengeluarkan takwilan dan pentafsiran terhadapnya. 


Maka tidak ada pilihan lagi bagi engkau selepas daripada ini, kecuali 
hendaklah engkau melipatgandakan usaha dan kegiatan, memperteguhkan 
semangat dan cita-cita dan menumpukan sepenuh usaha bagi menjadikan 
engkau tergolong dalam bilangan mereka yang berjaya mencapai tingkatan 
kerohanian yang tinggi sama ada dari segi perkataan dan juga amalan, 

perilaku harian dan akhlak, muhasabah dan mujahadah, serta muragabah 
dan mu'ahadah. Bahkan untuk menjadikan engkau sebagai orang-orang yang 
telah diredai oleh Allah s.w.t dan mereka pun reda terhadap Allah s.w.t, juga 
supaya tergolong dalam golongan yang mencintai Allah dan Allah pun 
mencintai mereka, seterusnya semoga engkau akan tergolong daripada 
mereka yang akan menemui Tuhan mereka bersama kumpulan nabi-nabi, 
para digin, para syuhada' dan salihin, kerana mereka telah mendapat sebaik- 
baik balasan daripada Allah s.w.t. 


Sesungguhnya wahai saudaraku para pendakwah, apabila sahaja 
engkau telah memanjat tangga ketakwaan, kerohanian serta jalan yang 
dijalani oleh orang-orang Rahhani yang baik itu insyaAllah engkau akan 
menjadi seorang manusia yang benar-benar beriman, ikhlas, bertakwa, serta 
mempunyai keseimbangan dan keteguhan dalam segenap aspek. 


Maka wujud tawadu' dalam perjalananmu, cahaya di wajahmu, 
kemuliaan di dalam tingkahlakumu, daya tarikan pada airmukamu, kesan 
tinggalan di dalam kata-kata nasihatmu, ikutan dalam perbuatanmu, 
keteguhan dalam pergaulanmu, kemuliaan pada pendirianmu, keseimbangan 
dalam pertuturanmu dan akhlak yang tinggi dalam geraklaku hidupmu. 


Berhentilah wahai saudaraku para pendakwah — di perhentian roh 
setiapkali engkau dihitamkan oleh percakapan, ditipu oleh perkara-perkara 
zahir, keindahan hidup dunia memperdayakanmu, syaitan mendekatimu dan 
jika engkau takut sekiranya terjatuh ke dalam nifag dan riak supaya engkau 
dapat merasakan kelembutan iman, berbekalkan keyakinan dan takwa serta 
airmata kerohanian. 


Untuk apakah itu, wahai saudaraku? 


Supaya engkau dapat menguasai ammarahmu apabila dia 
mengarahmu ke arah kejahatan. 


Supaya engkau dapat menundukkan tipudaya syaitan ketika ia 
menampakkan kemungkaran sebagai suatu yang baik. 


Supaya engkau dapat membebaskan diri dari tergelincir ke dalam 
nifag dan riak serta ujub. 


Supaya engkau sentiasa mengingati maut dan apa yang selepasnya. 


Supaya engkau dapat menjauhkan diri dari perkara haram atau 
syubhat (subahat). 


Supaya engkau dapat beristigamah di jalan Allah dalam keadaan 
rahsia dan sebaliknya. 


Supaya orang ramai mempercayaimu dan menyahut seruanmu. 
Supaya orang-orang yang engkau seru ke arah kebaikan mengikutmu. 


Supaya orang ramai akan melihat tanda kesalihan dan kejernihan 
rabbani padamu. 

Supaya engkau meninggalkan kesan di alam ini dan gudwah (ikutan) 
pada generasi akan datang. 


Secara umumnya — saudaraku para pendakwah — perhentian roh ini 
ialah satu tempat (pembangkit) kelebihanmu, punca pengetahuanmu yang 
mendalam dan satu muhasabah terhadap dirimu, bahkan ia adalah alat yang 
melahirkan kekuatan iman, rohiyyah, dan batin, muragabahmu dengan Allah 
dan juga sumber kepada langkah-langkah dakwahmu. 


Apabila engkau terpisah dari dunia rohaniah ini — wahai saudaraku 
— engkau sesungguhnya telah terpisah dari keupayaan yang memberikan 
bekal kepadamu, dari cahaya yang memberi petunjuk, dari keikhlasan yang 
meninggalkan kesan, dari muragabah yang membentengimu dan dari takwa 
yang memperingatkanmu. Batinmu akan menjadi kosong dan zahirmu 
menjadi termangu-mangu, tidak terpancar darinya kilasan cahaya, pancaran 
kemuliaan. Bahkan akan terpancar darinya perasaan keakuan. Engkau tidak 
mahu pada hakikatnya menyeru kepada Allah, tidak bermaksud untuk 
mengejar keredaan-Nya, tetapi engkau berkeinginan untuk menyeru ke arah 
dirimu sendiri, membina kemuliaan dalam dirimu. Inilah satu bahaya dan 
penyakit yang paling bahaya. 


Maka — wahai saudaraku para pendakwah hendaklah engkau 
mencapai tahap rohaniah ini. Semoga engkau akan dapat menjalankan 
dakwahmu dengan sebaik-baiknya, manusia akan menerima manfaat dari 
kehadiranmu juga agar perubahan akan berlaku dalam masyarakat yang 
engkau berdakwah dan dalam ummah yang engkau hidup. Mudah-mudahan 
Allah akan mengangkat ketinggian Islam dan umatnya melalui usahamu. 


“Sesungguhnya pada yang demikian itu benar-benar terdapat peringatan bagi 
orang-orang yang mempunyai akal atau yang menggunakan pendengarannya, 
sedangkan dia menyaksikannya.” (Oat: 37) 

